title: Jääkärivero

text: Jääkärivero oli Ruotsin vallan aikana 1778–1786 Pohjois-Karjalaa puolustavan jääkärijoukon ylläpitämiseksi paikallisilta asukkailta valtiolle kannettu vero. Sitä kerättiin Ilomantsin, Kesälahden, Kiteen, Liperin, Pielisjärven ja Tohmajärven pitäjistä. Verolla oli tarkoitus ylläpitää värvätty jääkäriosasto, mutta sen tuotto ei riittänyt tähän. Kerätyt varat käytettiin 1788 perustettaessa Karjalan maanpuolustusväki -niminen joukko-osasto, jota alettiin pian kutsua Karjalan jääkärijoukoksi.


title: Jääkärivero

text: Käkisalmen läänin erikoisaseman vuoksi Karjalassa ei koko Ruotsin vallan aikana toimeenpantu ruotujakolaitosta. Ruotsin hallituksella oli omat vakiintuneet epäluulonsa karjalaisten uskollisuutta kohtaan, eivätkä nämä epäluulot täysin hävinneet vielä 1700-luvullakaan. Rahvas oli luvannut sodan uhatessa puolustaa valtakunnan rajoja, mutta tällaista vapaaehtoista maanpuolustusta ei pidetty riittävänä. Vuonna 1721 tehdyn Uudenkaupungin rauhan jälkeen alettiin pohtia alueen puolustusta, sillä sen puolustusväkenä oli vain pieni rajavartio ja muutama tullimies.


title: Jääkärivero

text: Vapaaehtoisjoukkojen ja pestatun varaväen sijaan Pohjois-Karjalan sotalaitos haluttiin vakinaistaa. Alueen asukkaat lupasivat ruotujakolaitoksen toimeenpanolta välttyäkseen maksaa määrätyn summan jääkärijoukon ylläpitämiseksi. Liperin rahvas suostui maksamaan 5 hopeatalaria rahaa ja 8 kappaa viljaa jokaiselta veroruplalta. Ilomantsin, Kesälahden, Kiteen ja Tohmajärven pitäjät kappeleineen olivat valmiit maksamaan 4 hopeatalaria ja 12 kappaa viljaa jokaiselta veroruplalta. Köyhä Pielisjärvi maksaisi 4 hopeatalaria ja 4 kappaa joka veroruplalta. Jääkäriveron vuosittainen kertymä oli siten 27 128 kuparitalaria 16 äyriä rahaa ja 531 tynnyriä 23 kappaa viljaa.


title: Jääkärivero

text: Sotajoukon perustamiseksi tehty esitys olisi vaatinut melkoisen summan valtion varoja. Siksi Tukholmassa ollut sota-asiain valmistelukunta ei puoltanut esitystä, vaan jätti sen lepäämään. Veronkanto aloitettiin 1778, mutta jääkärijoukon perustaminen viipyi. Karjalan rahvas pyysikin vapautusta koko jääkäriverosta. Hallituksen mukaan veron tuotto olisi riittänyt vain 200 jääkärin ylläpitoon, mikä ei mitenkään riittänyt maakunnan puolustamiseen. Koska valtiollakaan ei ollut osoittaa asiaan lisävaroja, hallitus keräsi jääkäriverolla varoja niin kauan, kunnes tarvittava summa saataisiin kokoon. Maaherra huolehti siitä, että kerätty vilja myytiin ja tulot koottiin rahastoon.


title: Jääkärivero

text: Jääkäriveron maksamisen asemesta rahvasta suostuteltiin 1788 harjoittelemaan sotataitoja alueensa puolustamiseksi. Kruunu ja asukkaat sopivat, että rahvas vapautettaisiin jo vuoden 1787 jääkäriverosta, jos he suostuisivat harjoituksiin. Jokaisen tilan, jolla oli rupla tai enemmän veroja, tuli lähettää yksi mies harjoituksiin. Kaksi pienempää tilaa lähettäisi yhden miehen, yhtenä vuonna toiselta tilalta, toisena vuonna toiselta tilalta. Kaikkien 16–40-vuotiaiden loisten tuli osallistua vuosittain kesä- ja heinäkuussa pidettyihin harjoituksiin. Kruunu antoi kaikki sotatarpeet, mutta rahvas kustansi jäänharmaasta sarasta valmistetut puvut.


title: Jääkärivero

text: Kruunu maksoi harjoituksiin osallistuneille kaksi äyriä päivässä. Rahvaan ei tarvinnut maksaa upseerien puustellien ylläpitoa ja upseerien palkatkin maksoi kruunu yksinään. Kruunu lupasi maksaa sota-aikana sotamiehille samaa palkkaa kuin maan muukin sotaväki sai. Myös rälssitilojen omistajat lähettivät miehiä harjoituksiin samalla tavoin kuin rahvaskin. He kuitenkin maksoivat itse harjoitusten aikaiset päivärahat miehilleen.


title: Jääkärivero

text: Kruunu ja rahvas pääsivät näin sopimukseen maanpuolustusjoukoista ja tarvittavista harjoituksista. Julistus Karjalan maanpuolustusväen asettamisesta on päivätty 7. huhtikuuta 1788.


title: Uhatut

text: Uhatut (alkuteos "Gömda") on Liza Marklundin yhdessä Maria Erikssonin kanssa kirjoittama kaunokirjallinen teos. Sen on suomentanut Outi Knuuttila.


title: Uhatut

text: Teos kertoo pankkivirkailija Maria Erikssonista ja tämän avoliitosta ja avoerosta. Eron jälkeen Eriksson joutuu pakoilemaan väkivaltaista miestä.


title: Uhatut

text: Kirjaa on markkinoitu Ruotsissa termillä "en sann historia" eli tositarina, mutta tammikuussa 2009 Marklund myönsi, että se korkeintaan perustuu tositarinaan. Suomalaisen painoksen takakannessa sanotaan, että teos perustuu tositapahtumiin. Asiasta nousi häly, kun toimittaja Monica Antonsson kirjoitti teoksen "Mia - sannigen om Gömda" ("totuus teoksesta Uhatut"), jossa kerrotaan tapauksesta osin Mian entisen miehen näkökulmasta. Tarina jatkuu teoksessa "Turvapaikka" (alkuteos "Asyl").


title: Operaatio Cycle

text: Operaatio Cycle oli toisen maailmansodan aikana 9.–13. kesäkuuta 1940 toteutettu evakuointi, jossa 11 000 liittoutuneiden sotilasta siirrettiin Le Havren satamasta Ranskasta Kanaalin yli Englantiin.


title: Operaatio Cycle

text: Pääosa liittoutuneiden joukoista evakuoitiin Dunkerquen kautta, mutta Wehrmachtim hyökkäyskärjen saavutettua Abbevillen 1. Panssaridivisioona ja 51. Ylämaan divisioona jäivät Sommen eteläpuolelle loukkuun. Yksiköt jatkoivat kuitenkin taisteluaan.


title: Operaatio Cycle

text: Sommen taisteluiden aikana saksalaiset mursivat ranskalaisten linjat. Ylämaan divisioona ja osa ranskalaisista yksiköistä vetäytyivät Le Havreen varmistaen satama-alueen.


title: Operaatio Cycle

text: Amiraliteetti antoi 9. kesäkuuta määräyksen Le Havren evakuoinnista. Portsmouthin tukikohdan komentaja amiraali Sir William James lähetti "HMS Codringtonin", kuusi brittiläistä ja kanadalaista hävittäjää, joukon pienempiä sotalaivoja sekä kuljetusaluksia Le Havreen, josta alukset palasivat seuraavana aamuna.


title: Operaatio Cycle

text: Evakuointia jatkettiin 11. kesäkuuta, jolloin kuljetusalus "Bruges" tuhoutui ilmapommituksessa. Amiraali James pyysi ilmavoimilta apua, minkä jälkeen aloitettiin partiointi alueella. Kesäkuun 12. päivän vastaisena yönä saatiin pääosa joukoista evakuoitua ja aamun sarastaessa 13. kesäkuuta evakuointi saatiin päätökseen.


title: Operaatio Cycle

text: Osa 51. Ylämaan divisioonasta ei päässyt Le Havreen ennen Wehrmachtin kärjen saapumista St. Valery-en-Cauxiin. Joukoista osa evakuoitiin 11. kesäkuun vastaisena yönä lähes asemista Veulesista. Loppuosa joukoista antautui 11. kesäkuuta.


title: Puhekorpus

text: Puhekorpus on puhutun kielen äänitiedostojen ja tekstitranskriptioiden tietokanta. Nämä äänitiedostot ja niiden transkriptiot ovat sellaisessa muodossa, jota voi hyödyntää puheentunnistuskoneen kanssa käyttävien akustisten mallien luomisessa.


title: Poliisiasiain tietojärjestelmä

text: Poliisiasiain tietojärjestelmä, lyhyemmin Patja, on poliisin valtakunnallinen tietojärjestelmä, johon tallennetaan poliisin käytännön työhön liittyviä tietoja.


title: Poliisiasiain tietojärjestelmä

text: Poliisiasiain tietojärjestelmän osarekistereitä ovat:Poliisiasiain tietojärjestelmän tietokantaan saa kerätä ja tallettaa järjestelmän yhteiskäyttöön ja erillisiin osarekistereihin tietoja henkilöistä poliisilain perusteella.


title: Werner Mölders

text: Werner Mölders (18. maaliskuuta 1913 – 22. marraskuuta 1941) oli saksalainen lentäjä ja toisen maailmansodan aikainen hävittäjä-ässä. Möldersin ilmavoittojen määrä oli 115 ja hänen pudotussuhteensa oli 2.61


title: Werner Mölders

text: Mölders syntyi Gelsenkirchenissä Westfalenissa. Hänen isänsä kaatui ensimmäisessä maailmansodassa Ranskassa luutnanttina.


title: Werner Mölders

text: Mölders pestautui armeijaan 1. maaliskuuta 1931 ja palveli ensin jalkaväessä. Vuonna 1934 hän liittyi Luftwaffeen ja yleni kapteeniksi. Hän otti osaa Espanjan sisällissotaan Adolf Gallandin komentaman Jagdgruppe 88:n lentueenpäällikkönä. Mölders saavutti Espanjassa 14 ilmavoittoa, eniten Legion Condorin lentäjistä. Toisessa maailmansodassa hän otti osaa taisteluun Ranskasta, jossa ansaitsi rautaristin ritariristin. Mölders ammuttiin alas ja hän vietti lyhyen aikaa ranskalaisten sotavankeudessa.


title: Werner Mölders

text: Mölders osallistui myös taisteluun Britanniasta. Hän haavoittui lievästi ja oli Britannian taistelujen loppuun mennessä saanut 55 ilmavoittoa. Mölders siirrettiin itärintamalle operaatio Barbarossan alettua. Hän pudotti 27 neuvostokonetta 28 päivässä. Hänen ilmavoittojensa kokonaismäärä kohosi itärintamalla 101:een 15. heinäkuuta 1941. Mölders ylennettiin tämän jälkeen everstiksi ja hävittäjien tarkastajaksi. Lisäksi hänet määrättiin lentokieltoon asemansa takia. Möldersin sanotaan kuitenkin lentäneen epävirallisesti ja ampuneen näillä lennoilla alas noin 30 neuvostokonetta.


title: Werner Mölders

text: Mölders avioitui Luise Baldaufin kanssa 13. syyskuuta 1941 ja sai tämän kanssa tyttären, Verenan, jota ei kuitenkaan ehtinyt nähdä. 22. marraskuuta Mölders kuoli lento-onnettomuudessa lähellä Breslauta ollessaan matkalla ystävänsä Ernst Udetin hautajaisiin. On olemassa vahvat epäilyt, että hänen lentämänsä Heinkel 111 olisi sabotoitu hänen voimakkaiden katolilaisia puolustavien mielipiteiden takia. Julkinen pidätys ei tullut kysymykseenkään hänen suosionsa takia. Hän otti ainoan vapaan koneen, joka pystyi lentämään Berliiniin asti, mutta se oli määrätty määräaikaishuoltoon ja lisäksi ilma oli huono.


title: Monica Morell

text: Monica Morell (virallisesti "Monica Wirz-Römer"; 6. elokuuta 1953 Menziken, Sveitsi – 12. helmikuuta 2008 Zürich) oli sveitsiläinen iskelmätaiteilija.


title: Monica Morell

text: Morellin suurin menestyssävelmä "Ich fange nie mehr was an einem Sonntag an" oli useita kuukausia Sveitsin ja Saksan hittilistoilla vuosina 1972 ja 1973. Sävelmän taustalla oli Morellin miesystävän kuolema moottoripyöräonnettomuudessa. Singleä myytiin 1 500 000 kappaletta. Seuraava hitti, "Bitte glaub' es nicht", ilmestyi 1973. Sen oli määrä edustaa Sveitsiä Eurovision laulukilpailussa 1973. Morell joutui kuitenkin väistymään Patrick Juvetin tieltä.


title: Monica Morell

text: "Später, wann ist das?" vuonna 1974 oli Morellin kolmas menestyssävelmä. Hän menestyi Saksan Top 50 -listoilla vuoteen 1976 lauluilla "Danny, mein Freund", "Hallo, ist hier denn keiner", "Ich" ja "Die besten Männer sind meistens schon vergeben". Lisäksi hän esiintyi lukuisissa television hittiparaateissa.


title: Monica Morell

text: Monica Morell vetäytyi musiikkialalta 1970-luvun lopulla. Hän työskenteli pienessä huutokauppayrityksessä Sveitsin Erlenbachissa. Ensimmäisen avioliittonsa jälkeen hän eli Ebmatingenissa Maurissa Zürichin lähellä. Morellin toinen avioliitto päättyi eroon hänen ainoan lapsensa, vuonna 1982 syntyneen Thommyn kätkytkuoleman jälkeen. Morell sairastui laaja-alaiseen ääreishermoston toimintahäiriöön eli polyneuropatiaan ja myöhemmin syöpään, johon hän menehtyi 54-vuotiaana.


title: Monica Morell

text: Saksalainen laulaja Diana Sorbello levytti iskelmästä "Ich fange nie mehr was an einem Sonntag an" uuden version vuonna 2006.


title: Monica Morell

text: Monica Morellilta ilmestyi albumi "Später, wann ist das" vuonna 1973. Levyllä on seuraavat laulut:


title: Alveolata

text: Alveolata eli "alveolaatit" on Chromalveolata-kuntaan kuuluva kaari, johon kuuluu yksisoluisia eliöitä. Pääjakso jakautuu kolmeen selkeään lähinnä alajakson tai alakaaren tasoiseen taksoniin, joihin kuuluvat eliöt eivät yksisoluisuutta lukuun ottamatta ulkoisilta ominaisuuksiltaan muistuta toisiaan. Niiden yhteinen kehityshistoria ja sukulaisuussuhteet voidaan kuitenkin todeta geneettisten ja solun hienorakenteeseen perustuvien yhteisten piirteiden perusteella. Solukalvossa on lajiryhmälle ominaisia litistyneitä onteloita, jotka panssarilevien kehityslinjassa ovat kehittyneet solua suojaavaksi panssariksi.


title: Alveolata

text: Alveolaatteihin kuuluvat panssarilevät, itiöeläimet ja ripsieläimet. Panssarilevät ja itiöeläimet ovat todennäköisesti läheisempää sukua toisilleen kuin ripsieläimet niille.


title: Alveolata

text: Noin puolet tunnetuista panssarilevälajeista on hankkinut kyvyn yhteyttää ottamalla endosymbionteiksi ilmeisesti yksisoluisia ruskeita leviä, jotka ovat sittemmin evoluution kuluessa surkastuneet ja muuttuneet kolmikalvoisiksi plastideiksi. Panssarilevät voivat elintavoiltaan olla sekä omavaraisia että toisenvaraisia eliöitä. Myös yhteyttävät panssarilevät voivat kyetä syömään bakteereja ja muita pieniä eliöitä.


title: Alveolata

text: Itiöeläimet ovat elintavoiltaan eläimissä eläviä loisia. Niiden kehityslinjassa yhteyttävä plastidi on surkastunut edelleen ja menettänyt yhteyttämispigmenttinsä ja siten kyvyn yhteyttää. Näitä itiöeläimillä tavattavia omalaatuisia plastideja kutsutaan apikoplasteiksi. Itiöeläimet aiheuttavat monia pahoja sairauksia, esimerkiksi malariaa ja toksoplasmoosia.


title: Alveolata

text: Ripsieläimet ovat toisenvaraisia eliöitä, jotka käyttävät ravinnokseen bakteereita ja muita pieniä yksisoluisia. Niitä esiintyy runsaasti vedessä ja märissä ympäristöissä.


title: Alveolata

text: Kehityshistoriallisesti alveolaatit voidaan määritellä kasveiksi, vaikka osa niistä onkin menettänyt niillä aiemmin olleen lehtivihreän. Siksi itiöeläimille on ehdotettu myös epävirallista suomenkielistä nimitystä "kärkikartioiset" ja ripsieläimille epävirallista suomenkielistä nimitystä "ripsieliöt".


title: Sotakomissaari

text: Sotakomissaari eli sotakomisarius oli Suomessa 1878–1903 käytössä olleen yleisen asevelvollisuuden aikana kutsuntapiirien päälliköiden virkanimikkeenä. Suomen senaatti nimitti henkilöt tehtäviinsä, ja he toimivat samalla puheenjohtajina kutsuntalautakunnissa, jotka käsittelivät sotaväenottoa koskevia asioita.


title: Sotakomissaari

text: Sotakomissaarin tehtävänä oli toimia kutsuntatoimiston puheenjohtajana ja julistaa toimistossa tehdyt päätökset, johtaa toimiston työskentelyä, huolehtia toimiston diaarin kirjoittamisesta ja hoitaa toimiston arkistoa. Kutsuntatoimiston päätöksenteko oli kollegista. Jos toimiston jäsenet eivät olleet asiasta yksimielisiä, niin suoritettiin äänestys, jossa enemmistön kanta voitti. Äänten mennessä tasan päätökseksi tuli puheenjohtajan kanta.


title: Sotakomissaari

text: Vuonna 1885 säädettiin, että avoimiin sotakomissaarin virkoihin oli ensisijaisesti otettava upseereja, joiden oli ikänsä vuoksi täytynyt erota sotilaspalveluksesta. Kapteenit ja heitä alemmat upseerit joutuivat eroamaan vakinaisesta sotaväestä täytettyään 50 vuotta. Reservin komppanianpäälliköt erosivat 55-vuotiaina ja vakinaisen väen esiupseerit ja reservin piiriesiupseerit 60-vuotiaina. Ikärajat eivät koskeneet esikuntapäälliköitä eivätkä pataljoonankomentajia.


title: Sotakomissaari

text: Ruotsissa sotakomissaari oli aiemmin käytössä ollut nimitys, jota käytettiin divisioonan esikunnassa olevasta virkamiehestä tai sotakollegion jäsenestä.


title: Tourist Trophy

text: Tourist Trophy: The Real Riding Simulator tai Tourist Trophy on 31. toukokuuta 2006 Euroopassa julkaistu moottoripyöräpeli PlayStation 2 - konsolille. Pelin kehitti Polyphony Digital, joka on tunnettu Gran Turismo -pelisarjastaan. Peli on myös Gran Turismo 4:n ohella ainoa PlayStation 2-peli, joka tukee 1080i-resoluutiota.


title: Talkkari (elokuva)

text:
Talkkari ("The Wool Cap", DVD-julkaisussa "The Wool Cap – talkkari") on useita eri palkintoehdokkuuksia saanut televisioelokuva vuodelta 2004. Se on uusintaversio Jackie Gleasonin vuoden 1962 elokuvasta "Gigot".
Macy esittää mykkää ja äksyä talonmies Gigotia, joka asuu erään New Yorkissa sijaitsevan kerrostalon kellarissa apinansa kanssa, joka joutuu tahtomattaan nuoren tytön, Loun huoltajaksi.


title: Tuulipuisto

text: Tuulipuisto on joukko tuuliturbiineja, jotka sijaitsevat samalla alueella. Suuressa tuulipuistossa voi olla satoja yksittäisiä tuuliturbiineja. Tuulipuisto voi sijaita merelläkin. Suomessa on useita tuulipuistoja, esimerkiksi Kemin tuulipuisto, jossa on kymmenen tuuliturbiinia.


title: Tuulipuisto

text: Roscoen tuulipuisto Texasissa Yhdysvalloissa on maailman suurin mantereella sijaitseva tuulipuisto. Thanetin tuulipuisto Pohjanmerellä Kentin edustalla Englannin rannikolla on maailman suurin merituulipuisto.


title: Tuulipuisto

text: Tuulipuiston tuulivoimaloiden välinen etäisyys riippuu turbiinin lapojen pituudesta. Kahden megawatin tuulivoimaloilla ja 80 metrin roottorin halkaisijalla, etäisyyksien tulee olla 400-500 metriä. Peukalosääntö on että eäisyyksien tulee olla noin seitsemän kertaa roottorin halkaisija. Tyypillisesti Suomen olosuhteissa tuulivoimaloiden välimatka on 500-600 metriä.


title: Lehijärvi

text: Lehijärvi on Kokemäenjoen vesistöön kuuluva järvi, joka sijaitsee Hattulan kunnassa. Järvi on lähes ympyrän muotoinen ja pinta-alaltaan 700 hehtaaria, suurimman pituuden ollessa 3,5 kilometriä. Lehijärven vedet laskevat Leteenojan kautta Vanajaveden Heinunlahteen. Järven valuma-alueen kokonaispinta-ala on 54,2 km². Veden teoreettinen viipymä järvessä on yli kolme vuotta. Lehijärven kunto on luokiteltu tyydyttäväksi ja se on rehevä ja kirkasvetinen.


title: Lehijärvi

text: Panssariprikaati käyttää Lehijärveä vesistöharjoitustoimintaan.


title: Lehijärvi

text: Lehijärvi on tyypiltään Suomessa harvinainen luontaisesti ravinteikas harjunlievejärvi. Luontotyyppi edustaa EU:n luontodirektiivissä määriteltyä järvityyppiä. Lehijärven luoteispäässä sijaitsee linnustollisesti arvokas Ihalemmenlahti, joka on rajattu Natura 2000 -alueeksi. Harvinaisia järvessä kasvavia vesikasveja ovat hentosätkin, uposvesitähti, kapeaosmankäämi, vaskivita, välkevita, hentovita ja sahalehti.


title: Lehijärvi

text: Lehijärven ympäristössä sijaitsevat Nihattulan, Sattulan, Pelkolan, Leiniälän ja Ihalemmen vanhat maarekisterikylät. Tiiviisti rakennettujen kylätonttien muoto periytyy jo keskiajalta. Pysyvää asutusta järven rannoilla on ollut jo ainakin rautakaudella. Alueella on muun muassa kalmistoja sekä muita muinaisjäännöksiä.


title: Lehijärvi

text: Vuonna 1405 muodostettiin Hattulan seurakunnasta Lehijärven kappeliseurakunta, joka toimi vuoteen 1603 saakka. Lehijärven kirkko sijaitsi järven pohjoispuolella Ihalemmen kylässä, mutta sen tarkkaa paikkaa ei tiedetä.


title: Lehijärvi

text: Lehijärven ympäristön kylät kuuluvat Museoviraston määrittelemiin Valtakunnallisesti merkittäviin rakennettuihin kulttuuriympäristöihin.


title: Hyvinkään kaupunginkirjasto

text: Hyvinkään kaupunginkirjasto on perustettu vuonna 1921. Kirjasto palvelee noin 40 000 (joista noin 42% on oppilaita koulukirjoja hakemassa) kävijää kuukaudessa. Kaikki aineisto mukaan lukien Hyvinkään kirjastossa on noin 250 000 teosta. Pääkirjastossa on noin 20 000 niteen varasto. Lainoja on kuukaudessa keskimäärin 70 000 kpl. Pääkirjaston lisäksi kirjastolla on toimipisteet Hakalassa ja Paavolassa. Hyvinkään kaupunginkirjasto myös ostaa Lopen kirjastolta kirjastoautopalveluja yhdelle pysäkille Kytäjällä.


title: Hyvinkään kaupunginkirjasto

text: Kirjasto kuuluu Ratamo-verkkoon, johon kuuluvat myös Riihimäki, Hausjärvi ja Nurmijärvi.


title: Hyvinkään kaupunginkirjasto

text: Kirjasto järjestää näyttelyitä ja erilaisia tilaisuuksia, satutunteja, tietokonekursseja ja tiedonhaun opetusta.


title: Sundance

text: Sundance on paikkakunta Yhdysvalloissa Utahin osavaltiossa. Se tunnetaan erityisesti talviurheilupaikkakuntana, mutta myös Sundancen elokuvajuhlasta.


title: Sundance

text: Sundancen talviurheilukeskuksen perusti näyttelijä Robert Redford vuonna 1969.


title: Brad Childress

text: Brad Childress (s. 27. kesäkuuta 1956 Aurora, Illinois) on yhdysvaltalainen amerikkalaisen jalkapallon valmentaja. Hän toimi Minnesota Vikings -seuran päävalmentajana vuodesta 2006 marraskuuhun 2010, kunnes sai potkut. Ennen Minnesota Vikingsin päävalmentajan työtä Childress oli jo vuodesta 1978 lähtien työskennellyt eri NFL- ja yliopistoseurojen valmennustöissä.


title: Arvidsjaurin rautatieasema

text: Arvidsjaurin rautatieasema (, ) on rautatieasema Arvidsjaurin kunnassa Ruotsissa. Liikennepaikka sijaitsee Inlandsbanan-rataan kuuluvan rataosan sekä -poikkiradan risteyskohdassa.


title: Arvidsjaurin rautatieasema

text: Liikennepaikka on avattu liikenteelle 1928, kun poikkirata Jörnistä Arvidsjauriin valmistui. Inlandsbanan Östersundista Arvidsjauriin valmistui 1933, ja rakennustyön edetessä pohjoiseen tuli Arvidsjaurista risteysasema. Rataosuus Arvidsjaurin ja Jörnin välillä lakkautettiin kokonaan 1900-luvun loppuun mennessä.


title: Arvidsjaurin rautatieasema

text: Liikennepaikalla on rajoitetusti henkilö- ja tavaraliikennettä, joita molempia hoitaa Inlandsbanan AB. Henkilöliikenne on sesonkiluonteista ja rajoittuu pääasiassa kesäkuukausiin. Tavaraliikenne rajoittuu muutamiin päivittäisiin puutavarajuniin ja on pääasiassa ohikulkevaa liikennettä. Arvidsjaurissa ei kuitenkaan ole ohitus- tai kolmioraidetta, jota pitkin tavarajunat voisivat sivuuttaa aseman pysähtymättä, joten tavarajunien veturit on ajettava junan toiseen päähän ratapihalla, ennen kuin matka pohjoiseen tai etelään voi jatkua.


title: Chuck Noll

text: Charles Henry ”Chuck” Noll (5. tammikuuta 1932 Cleveland, Ohio – 13. kesäkuuta 2014) oli yhdysvaltalainen amerikkalaisen jalkapallon pelaaja ja valmentaja. Hän toimi Pittsburgh Steelersin päävalmentajana vuosina 1969–1991 ja johti seuran neljään Super Bowl -voittoon.


title: Chuck Noll

text: Noll oli ennen valmennusuraansa ammattilaispelaajana vuosina 1953–1959. Hän pääsi Pro Football Hall of Fameen vuonna 1993.


title: Orajärvi (järvi Pellossa)

text: Orajärvi on järvi Lapissa Pellon kunnassa. Se sijaitsee kauniiden vaaramaisemien keskellä, noin 16 kilometriä pohjoiseen Pellon keskustaajamasta. Orajärvi jää Torniosta Kolariin johtavan valtatien 21 itäpuolelle.


title: Orajärvi (järvi Pellossa)

text: Orajärvi on noin kolme kilometriä pitkä ja kilometrin leveä. Luoteispäästä alkaa Orankijoki, jota pitkin järvi laskee Naamijokeen ja edelleen Tornionjokeen.


title: Orajärvi (järvi Pellossa)

text: Järven länsipuolella on Orajärven kylä.


title: Taulukko Kuun vaiheista

text: Taulukko Kuun vaiheista vuosina 2005–2020.


title: Taulukko Kuun vaiheista

text: Kellonajat ovat UTC-aikaa (Greenwichin aikaa). Suomessa kello on kaksi tai kesäajan voimassa ollessa kolme tuntia edellä UTC:tä.


title: Taulukko Kuun vaiheista

text: Joka 19. vuosi Kuun vaiheet sattuvat suunnilleen samoiksi päiviksi. Tämä huomioon ottaen taulukkoa voidaan käyttää yllä mainitun aikavälin ulkopuolisillekin ajankohdille, joskaan kellonajat eivät tällöin täsmää.


title: Nina Ruscio

text: Nina Ruscio on yhdysvaltalainen päälavastaja (production designer). Hän on työskennellyt muiden muassa elokuvissa "Big Fat Liar – Valehtelija" (2002), "Just Married" (2003) ja "Villi tusina" (2003). Hänen molemmat vanhempansa, Al Ruscio ja Kate Williamson, ovat näyttelijöitä. Myös hänen sisaruksensa Elizabeth ja Michael Ruscio tunnetaan viihdealalta.


title: Al Ruscio

text: Al Ruscio (2. kesäkuuta 1924 – 12. marraskuuta 2013) oli yhdysvaltalainen näyttelijä. Hänellä oli rooleja niin televisiosarjoissa kuin elokuvissakin. Roolien joukossa olivat muiden muassa Frank Ruscion osa "Joe’s Life" -sarjassa vuonna 1993 sekä Sal Giordanon osa "Life Goes On" -sarjassa 1990–1992.


title: Al Ruscio

text: Ruscio oli naimisissa näyttelijäkollegansa Kate Williamsonin kanssa. Myös pariskunnan lapset Elizabeth, Michael ja Nina Ruscio ovat työskennelleet viihdealalla.


title: Orankijoki

text: Orankijoki on pieni joki Pellon kunnassa Lapin maakunnassa. Joki alkaa Orajärven luoteispäästä ja jokea pitkin Orajärven vedet laskevat Naamijokeen ja edelleen Tornionjokeen.


title: HMS York (90)

text: HMS York oli Britannian kuninkaallisen laivaston "York"-luokan raskas risteilijä.


title: HMS York (90)

text: Valmistuttuaan "HMS York" liitettiin Atlantin laivaston 2. Risteilijäviirikköön ja viirikön mukana sijoitettiin Amerikan ja Länsi-Intian saariston tukikohtiin. Alus saapui 23. tammikuuta 1931 Trinidadiin palaten Madeiran ja Gibraltarin kautta Sheernessiin 1. huhtikuuta 1931. Alus purjehti kesällä 1931 Itämerellä. Alus lähti 7. tammikuuta 1932 Devonportista Azorien kautta Trinidadiin, jonne se saapui 21. tammikuuta. Alus palasi 14. helmikuuta Plymouthiin. Syksyllä 1933 alus suoritti uudelleen Itämeren purjehduksen, jonka aikana se viipyi 3.-10. syyskuuta Helsingissä.


title: HMS York (90)

text: "HMS York" liitettiin tammikuussa 1934 8. Risteilijäviirikköön. Alus aloitti 21. tammikuuta 1934 purjehduksen Länsi-Intian ja Amerikan asemalla, jonka aikana se kävi Brasiliassa, Chilessä, Venezuelassa, Panamassa, Costa Ricassa, Perussa sekä Karibian meren siirtomaissa. Alus palasi vasta 21. elokuuta 1936 Sheernessiin huollettavaksi. Alus palasi Länsi-Intian ja Amerikan asemalle 13. marraskuuta. ja oli siellä toisen maailmansodan alkamiseen saakka.


title: HMS York (90)

text: 1930-luvun alussa aluksen etummaisten rakennelmien suojaa lisättiin ja asennettiin kiinteä katapultti. Samoin lisättiin kaksi puolen tuuman neliputkista konekivääriä sillan eteen 1934-1935. 1937-1938 kiinteä katapultti korvattiin revolverityyppisellä ja kone, joka alun perin oli ollut Fairey FIII, korvattiin standardi Walruksella.


title: HMS York (90)

text: "HMS Yorkin" ensimmäinen tehtävä oli saattaa Halifaxista, Nova Scotiasta lähtenyt saattue Englantiin. Lokakuussa 1939 "HMS York" määrättiin muodostamaan Force F Halifaxiin yhdessä "HMS Berwickin" kanssa. Force F:n tehtävänä oli saksalaisten kaappareiden torjunta. "HMS York" torjui 3. maaliskuuta 1940 Tanskan salmissa saksalaisen kaapparin "Arucaksen" pääsyn Atlantille. Seuraavien kuukausien aikana "HMS York" kuului Kotilaivastoon ja kuljetti joukkoja Norjaan (Operaatio Wilfred).


title: HMS York (90)

text: "HMS Yorkin" ilmatorjunta-aseistusta lisättiin parilla 20 millimetrin ilmatorjuntakanuunalla, joista toinen sijoitettiin A-tornin katolle. Samoin sirpalesuojausta lisättiin tykkikansilla 4 tuumaan.


title: HMS York (90)

text: Kesällä 1940 "HMS York" siirrettiin 3. Risteilijäviirikön mukana Välimerelle tukikohtanaan Malta ja Aleksandria. "HMS York" upotti italialaisen hävittäjän "Artiglieren" 13. lokakuuta sen kärsittyä vaurioita yhteenotossa "HMS Ajaxin" kanssa. Alus osallistui Maltan saattueiden suojaamiseen, joukkojen kuljettamiseen Kreikkaan ja muutenkin operoi itäisellä Välimerellä.


title: HMS York (90)

text: Italialaisten hyökätessä Sudalahteen Kreetalla "HMS Yorkiin" osui 26. maaliskuuta 1941 räjähteillä lastattu moottorivene, joka oli lähtenyt sataman ulkopuolella olleilta hävittäjiltä. Alus vaurioitui pahoin ja se jouduttiin ajamaan rantaveteen uppoamisen estämiseksi.


title: HMS York (90)

text: "HMS York" tuhottiin räjäyttämällä Kreetan evakuoinnin yhteydessä 22. toukokuuta.


title: Karla Faye Tucker

text: Karla Faye Tucker (18. marraskuuta 1959 – 3. helmikuuta 1998) oli amerikkalainen murhasta kuolemaantuomittu ja teloitettu nainen. Hän oli syntynyt Houstonissa Teksasissa. Hän aloitti tupakoinnin kahdeksanvuotiaana. Hänen vanhempansa erosivat hänen ollessaan kymmenen. 12-vuotiaana hän alkoi käyttää huumeita. 16-vuotiaana hän meni lyhyeksi aikaa naimisiin Stephen Griffithin kanssa. Tucker toimi prostituoituna ja hänellä oli yhteyksiä moottoripyöräjengeihin. Hän matkusteli myös Eagles- ja Allman-brothers-bändien kanssa. 11. kesäkuuta 1983 Tucker tunkeutui Danny Garrett -nimisen miehen kanssa Jerry Deanin taloon.


title: Karla Faye Tucker

text: Tarkoituksena oli varastaa Deanin moottoripyörä. Garrett surmasi Deanin ja Tucker puolestaan hänen ystävänsä Deborah Thorntonin. Kaksikko jäi kiinni ja heidät tuomittiin murhista kuolemaan, koska Teksasin valtiossa kuolemanrangaistus on mahdollinen. Tucker kääntyi vankilassa kristinuskoon vuonna 1985. Danny Garrett kuoli syöpään vuonna 1993 odottaessaan teloitustaan. Tucker teloitettiin useista armonanomuksista huolimatta 3. helmikuuta 1998. Vetoomuksen hänen armahtamisestaan olivat esittäneet mm. paavi Johannes Paavali II ja Italian pääministeri Romano Prodi sekä maailman kirkkoneuvosto ja Yhdistyneet Kansakunnat. Kuvernööri George W. Bush kuitenkin kieltäytyi armahtamasta Tuckeria. Tucker oli ensimmäinen nainen, joka teloitettiin Teksasissa USA:n sisällissodan jälkeen.


title: Honda VFR750F RC24

text: Honda VFR750F RC24 tai Honda VFR 750 F RC24 on Hondan vuosina 1986–1989 valmistama moottoripyörämalli, jossa on nelisylinterinen, nelitahtinen V-moottori. RC24 on ensimmäinen VFR750F-malli, jonka korvasi vuonna 1990 esitelty RC36-malli. Vuonna 1986 uuden VFR750F:n hinta oli 50 350mk.


title: Honda VFR750F RC24

text: Alkuperäinen VFR750F esiteltiin vuonna 1986 Hondan VF-sarjan seuraajaksi. Uudessa VFR750F:ssä oli uusi moottori tehtaan Endurance- ja USA:n Superbike-kilpailuissa käytetyistä moottoripyöristä lähes sellaisenaan. Verrattuna vanhempaan VF750F-malliin VFR750F:ssä oli lähes 12 kilowattia enemmän tehoa, 18 kg vähemmän painoa sekä matalampi painopiste.


title: Honda VFR750F RC24

text: RC24-mallia on kahta eri versiota, vuosina 1986 ja 1987 valmistettu VFR750FG/H ja vuosina 1988 ja 1989 valmistettu VFR750FJ/K. Uudempaan malliin muutettiin rengaskokojen lisäksi paksumpi etuhaarukka, väritys. Uusi malli sai lisäksi luotettavamman sytysjärjestelmän.


title: Honda VFR750F RC24

text: VFR750F-mallissa on käytetty 748-kuutioista (poraus ja isku 70,0x48,6 mm), 16 venttiilistä, nestejäähdytettyä 90° V4 DOHC-moottoria, jossa on transistoroitu sytytysjärjestelmä. Moottorissa on rattailla toteutettu nokka-akselien voimansiirto. Siinä on neljällä Keihin VD34 kaasuttimella toteutettu polttoaineen syöttö. Voimansiirtona on 6-vaihteinen vaihteisto ja hydraulikäyttöinen märkä monilevykytkin. Toisioveto on toteutettu ketjulla.


title: Honda VFR750F RC24

text: VFR750F:ssä on alumiininen palkkirunko, jossa on irrotettava takaosa, ja moottori toimii kantavana tekijänä. Etujarruna on kaksi hydraulisesti toimivaa levyjarrua ja TRAC-järjestemä, joka Hondan mukaan hillitsee etupään nyökkäämista jarrutuksissa. Takajarruna yksi hydraulisesti toimiva levyjarru. Etujousituksessa käytetään 140 mm joustavaa teleskooppia. Takajousen liikkumavara on 105 mm.


title: Honda VFR750F RC24

text: Tekniset tiedot ovat vuoden 1986 (VFR750FG/H) mallista.


title: Dingir

text: Dingir on muinaissumerilainen jumaluutta tarkoittava sana, joka merkitään tähden merkillä. Tähti tarkoittaa sumerilaisissa teksteissä myös taivaan jumalaa Ania, joka oli sumerilaisen jumaljoukon ylin jumala. Jumalat kirjoitetaan kahdella tähden merkillä "dingir dingir". "Dingir" saattoi tarkoittaa myös taivasta maan vastakohtana tai pappia/papitarta.


title: Dingir

text:
Seemiläisessä akkadin kielessä tähden merkki luetaan muun muassa 'il', Jumala, tai "shamu", taivas. Heettiläisissä teksteissä merkki luetaan taas "An".
Seemiläinen muoto "il" on lähellä heprealaisen vanhan testamentin toista jumalan nimen muotoa "Ēl", "Elohim".


title: Dingir

text: Tähden merkki on lähteessä Borger 2003 esiintyvä merkki no. 10 ja Unicode U+1202D 𒀭.


title: Latva

text: Latva tarkoittaa seuraavia:


title: Kalaporras

text: Kalaporras on kalojen kulkuväylänä toimiva kalatie padotuissa joissa. Kalaporras koostuu peräkkäisistä, pienehköistä vesialtaista ja altaiden välissä olevista pienistä putouksista. Kalaportaassa jatkuvasti virtaavassa vedessä kalat pystyvät uimaan korkeankin padon yläpuoliseen veteen, kun suuri putouskorkeus on jaettu moneen pieneen putoukseen. Suomessa on joitakin hankkeita meneillään kalaportaiden lisäämiseksi padotuissa joissa.


title: Kalatie

text: Kalatie on laite tai rakennelma, joka mahdollistaa kalojen nousun koskissa, joissa pato tai jokin muu syy estää niiden kulun ylävirtaan. Kalatienä voi toimia "kalakouru", joka on loivasti nousevaksi rakennettu vesikouru, jossa virtaavassa vedessä kalat pystyvät uimaan. Kalaporras on kalatie, joka koostuu peräkkäisistä, pienehköistä vesialtaista ja altaiden välissä olevista pienistä putouksista. Näin suuri putouskorkeus saadaan jaettua moneen pieneen putoukseen. Myös kalaporrasta pitkin on johdettu jatkuvasti virtaava vesi. "Kalahissi" on mertaa muistuttava automaattinen nostolaite, joka siirtää vaelluskalat padon alapuolelta sen yläpuoliseen veteen.


title: Kalatie

text: Kalatiessä sekä sata metriä sen ylä- ja alapuolella on kaikenlainen kalastus kielletty. Jos vesistöön rakentaminen aiheuttaa ilmeistä vahinkoa kalakannoille tai kalastukselle, rakentaja velvoitetaan kalanistutukseen tai kalatien rakentamiseen tai näiden yhdistelmään (niin sanottu kalatalousvelvoite).


title: Kalatie

text: Maa- ja metsätalousministeriö julkaisi vuonna 2012 kansallisen kalatiestrategian, jonka keskeisenä tavoitteena on ”uhanalaisten ja vaarantuneiden vaelluskalakantojemme elinvoimaisuuden vahvistaminen”.


title: Kalatie

text: Suomen ainoa energian ympäristömerkki Ekoenergia edellyttää vesivoimaloilta kalatien rakentamista (ekologista virtausta) merkin piiriin pääsemiseksi.


title: Petteri Kilpinen

text: Petteri Kilpinen (s. 1964) on suomalainen yritys- ja urheilujohtaja, joka aloittaa syyskuussa 2013 henkilöstöratkaisuihin keskittyneiden MPS-Yhtiöiden toimitusjohtajana. Oy Hän toimi siihen asti mainostoimisto TBWA\Helsingin hallituksen puheenjohtajana ja sitä ennen toimitusjohtajana sekä kansainvälisen TBWA-ketjun Euroopan johtoryhmän jäsenenä ja TBWA Europen innovaatiojohtajana. Petteri Kilpinen valittiin Nuoren Suomen puheenjohtajaksi joulukuussa 2010. Kesäkuussa 2012 hänet valittiin vastaperustetun liikunnan ja urheilun uuden kattojärjestön puheenjohtajaksi.


title: Petteri Kilpinen

text: Maaliskuussa 2009 Kilpinen nousi Amerikkalaisen kauppakamarin hallituksen puheenjohtajaksi. Hän istuu myös L-Fashion Groupin ja Thermidas Oy:n hallituksissa. Aiemmin Kilpinen on toiminut muun muassa Kauppalehden markkinointipäällikkönä (1989–1994) ja Markkinointiviestinnän Toimistojen Liiton (MTL) hallituksessa.


title: Petteri Kilpinen

text: Petteri Kilpinen on herättänyt huomiota väittämällä, että Suomi on pullollaan surkeita johtajia. Hänen mukaan suomalaisten yritysten kilpailukyky on pysynyt tyydyttävänä pelkästään kustannusleikkausten avulla.


title: Petteri Kilpinen

text: Mainos- ja mediatoimistojen johtajista Kilpinen oli vuonna 2005 Suomen parhaiten palkattu.


title: Petteri Kilpinen

text: Kilpinen asuu Espoossa. Hänen vaimonsa Paula Kilpinen on tutkijana Helsingin Kauppakorkeakoulussa. Heillä on viisi poikaa.


title: Saul Bass

text: Saul Bass (8. toukokuuta 1920 New York – 25. huhtikuuta 1996 Los Angeles) oli yhdysvaltalainen graafinen suunnittelija ja Oscar-palkittu elokuvantekijä, joka tunnetaan parhaiten Hollywood-elokuviin luomistaan alkuteksteistä ja -jaksoista.


title: Saul Bass

text: 40-vuotisen uransa aikana hän työskenteli useiden eturivin Hollywoodin elokuvaohjaajien kuten Alfred Hitchcockin, Otto Premingerin, Stanley Kubrickin ja Martin Scorsesen kanssa.


title: Saul Bass

text: Bass opiskeli Howard Traftonin johdolla New Yorkin Art Students League -oppilaitoksessa 1936–1939 ja sitten Gyorgy Kepesin johdolla Brooklyn Collegessa 1944–1945. Jo opiskeluaikana hän työskenteli freelancerina kunnes perusti vuonna 1946 Saul Bass and Associates -yrityksensä Los Angelesiin. Hänen ensimmäinen alkutekstityönsä oli vuoden 1954 oopperamukaelma "Carmen Jones". Vuonna 1962 hän debytoi ohjaajana elokuvalla "Apples and Oranges". Filmien alku- ja lopputekstien ohella Bass suunnitteli trailereita, elokuvajulisteita, tv-mainoksia, pakkauksia ja yrityslogoja.


title: Saul Bass

text: Bass toi Hollywoodin elokuvajulisteisiin uudenlaista selkeyttä ja iskevyyttä. Perinteisiä, sekavia ja usein monista kuvista koostettuja elokuvajulisteita hän kutsui ”See! See! See!” -tyyliksi, ja omaa lähestymistapaansa taas yhden asiaa viestivän kuvan ("single appropriate image") metodiksi. Hänestä elokuvajulisteen ei pitänyt tehdä samaa kuin elokuvatraileri tekee – esittää kuvia elokuvan tapahtumista ja näyttelijöistä – vaan kiteyttää elokuvan olennaisin sisältö yhteen visuaaliseen metaforaan.


title: Palomino

text: Palomino on yhdysvaltalainen hevosten värirotu, johon hyväksytään ainoastaan kullanvärisiä valkoharjaisia voikkoja. Myös tältä näyttävät rautiaat hyväksytään. Palominoille on kaksi erillistä rekisteriä: joitakin vuosia vanhempi Palomino Horse Association (PHA) hyväksyy rekisteriinsä kaikki tämänväriset hevoset, kun taas uudempi Palomino Horse Breeders of America (PHBA) vaatii hevosen olevan lisäksi olevan tiettyä rotutaustaa. Englannin kielessä "palomino" tarkoittaa mitä tahansa voikkoa hevosta. Isolla alkukirjaimella kirjoitettuna "Palomino" viittaa useimmiten palominoksi rekisteröityyn hevoseen.


title: Palomino

text: Osa palominoiksi rekisteröidyistä hevosista ei ole varsinaisia voikkoja vaan lähinnä liinaharjaisia vaaleanrautiaita. Tämä on selvää jo siksi, että esimerkiksi palominorekistereihin hyväksyttävällä arabianhevosella ei voikkotekijää esiinny lainkaan.


title: Palomino

text: Palomino Horse Association hyväksyy rekisteriinsä rotuun ja tyyppiin katsomatta kaikki voikot hevoset "värin ja rakenteen perusteella". Tämän lisäksi hyväksytään rautiaspohjaiset valkovoikot eli "cremellot". Myös tuntematonta sukua olevat hevoset hyväksytään.


title: Palomino

text: Palomino Horse Associationin ihanteellisena pitämä voikon sävy on "kultakolikon värinen", mutta yhdistys hyväksyy voikon sävyt "vaaleasta keskitummaan ja tumman kultaan". Rekisteriin hyväksyttävän hevosen jouhien tulisi olla valkoiset, luonnonvaaleat tai hopeanharmaat. Jouhien seassa saa olla korkeintaan 15 % tummia tai punaruskeita jouhia.


title: Palomino

text: 1930-luvulla perustetun PHBA:n rekisteröintivaatimukset ovat PHA:ta lähempänä varsinaista rotujalostusta.


title: Palomino

text: PHBA:n rekisteriin päästäkseen hevosen tulee olla lännenratsastukseen tai eurooppalaistyyliseen ratsastukseen sopiva ja sen rakenteen tulee olla rodulleen ominainen. Säkäkorkeuden tulee olla täysikasvuisena 14–17 kämmenenleveyttä (noin 142–173 cm), eikä hevosessa saa olla ponin tai kylmäverisen hevosen piirteitä. Ali- tai ylikorkea hevonen voidaan hyväksyä, mikäli se on hyväksytty jonkin PHBA:n tunnustamaan rotujärjestön rekisteriin.


title: Palomino

text: Ihanteellinen rungon väri on "yhdysvaltalaisen kultakolikon" värinen. Ruskeaa tai tummaa siimaa, seepraraitoja tai aasinristiä ei hyväksytä. Myöskään täplikkyyttä, kirjavuutta tai kimoutuvaa hevosta ei hyväksytä. Ihon tulee olla väriltään tumma (harmaa, musta, ruskea tai epämääräisen tumma), eikä siinä saa olla vaaleanpunaista väriä turvan tai silmien ympäryksessä, peräaukon ja sukuelinten alueella tai takajalkojen välissä. Vaaleanpunainen iho turvalla sallitaan mikäli se liittyy valkoiseen merkkiin. Poikkeuksena ihon väriä koskeviin vaatimuksiin ovat amerikanratsuhevosten rotujärjestön rekisteriinsä hyväksymät hevoset, joille sallitaan minkävärinen iho tahansa. Jouhien tulee olla vähintään 85 % valkoiset, eikä niissä saa olla 15 % suurempaa osuutta mustia, ruskeita tai epämääräisen värisiä jouhia. Jouhia ei saa käsitellä kemiallisesti.


title: Palomino

text: Sinisilmäinen tai osittain sinisilmäinen hevonen hyväksytään, mikäli se on hyväksytty AHBA:n hyväksymän rodun rekisteriin. Tuntematonta sukutaustaa oleva sinisilmäinen hevonen hyväksytään, mikäli se on ruuna tai steriloitu tamma.


title: Palomino

text: Valkoiset merkit eivät saa ylittää tiettyjä rajoja: jalkojen sukat eivät saa ylittää kyynärpään tai takapolven kohdalle kuviteltua vaakasuoraa linjaa, ja pään merkit eivät saa levitä niskaan tai kaulalle. Mahassa valkoista sallitaan mahan keskilinjan ympärillä noin 20 cm leveällä alueella, joka ulottuu etujalkojen välistä utareen tai peniksen tupen alueelle. Nämä rajat ylittävä irrallinen tai muuhun valkoiseen liittyvä valkoinen, vaaleanpunaihoinen täplä voidaan hyväksyä, mikäli sen voi peittää kiekolla, jonka läpimitta on neljä tuumaa. Valkoinen, vaaleanpunainen tai pilkullinen iho hyväksytään sellaisilla ihoalueilla, jotka eivät näy hevosen seistessä.


title: Palomino

text: Mikäli hevosella on sekä vaaleaa ihoa rungon alueella, valkoinen tai kermanvaalea karva että vaaleanpunaiset silmänympärykset, sitä ei hyväksytä.


title: Palomino

text: PHBA hyväksyy useimpien yhdysvaltalaisten ratsuhevosrotujen edustajia. Hyväksyttyjen rotujen sijaan järjestö pitää listaa hyväksytyistä hevosrekistereistä, joten hyväksyttävän rotuista mutta "väärään" rotujärjestöön rekisteröityä hevosta ei välttämättä hyväksytä. PHBA:n rekisteriin hyväksyttävät rodut ovat quarterhevonen, paint, appaloosa, amerikanratsuhevonen, morganinhevonen, holsteininhevonen, arabianhevonen, morab, missourinfoxtrotter, pinto (värirotu; PHBA hyväksyy ainoastaan pintorekisterin hevosrekisterissä olevat yksilöt), kalliovuortenhevonen, tennesseenwalker, englannintäysiverinen sekä quarab.


title: Palomino

text: Näiden rotujen rekistereissä olevien hevosten lisäksi voidaan hyväksyä myös niihin rekisteröintikelpoisia hevosia. Tällöin hevosen on täytettävä kaikki muut PHBA:n rekisteröintivaatimukset. Tammoilta ja ruunilta ei vaadita vanhempien rekisteröintikelpoisuutta PHBA:han tai sen hyväksymiin rotujärjestöihin, vaan ne voidaan rekisteröidä puhtaasti ulkonäön perusteella.


title: Palomino

text: Palominot ovat Yhdysvalloissa suosittuja karjahevosia ja harrasteratsuja.


title: Palomino

text: Voikkovärien jalostus on ongelmallista, koska voikkovärien epätäydellisen dominoivuuden vuoksi kullankeltaisia voikkoja (Cc) keskenään parittamalla syntyy auttamatta myös punaruskeita rautiaita (cc) ja yleensä ei-toivottuja kermanvaaleita valkovoikkoja (CC). Ainoa varma tapa tuottaa voikko on risteyttää rautiaspohjainen valkovoikko (CC) ja rautias (cc).


title: Palomino

text: Palominorodun edellyttämä voikkoväritys vaatii rautiaan pohjavärin (ee) ja heterotsygoosin voikkotekijän suhteen (Cc). Molemmilla vanhemmilla on siis oltava E-lokuksen e-alleeli vähintään heterotsygoottina, ja ainakin toisen vanhemman on kannettava voikkotekijää. Voikkovärityksen saamisen edellytyksenä on lisäksi se, ettei jälkeläiselle periydy muita väriä muuntavia tekijöitä kuten hallakkotekijää.


title: Palomino

text: Voikkojälkeläinen voidaan teoriassa saada näiden ehtojen täyttyessä hyvin monenlaisista yhdistelmistä - esimerkiksi heterotsygoottien voikonhiirakonpäistärikönkimon ja ruunikon yhdistelmästä syntyisi voikko noin 1,56 % todennäköisyydellä— mutta varmimmat ja käytetyimmät yhdistelmät voikon saamiseksi käsittävät rautiaita sekä rautiaspohjaisia heterotsygootti- ja homotsygoottivoikkoja (voikko, cremello). Alla olevassa taulukossa esitetään näiden kolmen yhdistelmät. Kaikki värit ovat rautiaspohjaisia (ee).


title: Luettelo Suomen virallisen latauslistan ykkösistä vuonna 2009

text: Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2009.


title: Luettelo vuoden 1988 miehittämättömistä avaruuslennoista

text: Tämä on luettelo vuoden 1988 miehittämättömistä avaruuslennoista. Vuonna 1988 tehtiin noin sata avaruusaluksen laukaisuyritystä, joista liki kaikki onnistuivat. Vuosi oli Suomen aloitus avaruusmaana: Neuvostoliiton Phobos-luotaimet veivät kohti Marsia ruotsalais-suomalaiset Aspera-plasmaspektrometrit.


text: Ainakin seuraavat laukaisut epäonnistuivat


title: Armando Riveiro

text: Armando Ribeiro de Aguilar Malda yleensä vain Armando (s. 16. tammikuuta 1971, Sopelana, Vizcaya, Espanja) on entinen espanjalainen jalkapallomaalivahti.


title: Armando Riveiro

text: Armando edusti suurimman osan urastaan Cádizia, jossa hän pelasi yhteensä 266 ottelua kymmenen kauden aikana. Tammikuussa 2008 Armando lainattiin Athletic Bilbaoon ja pelasi puolen vuoden aikana yhteensä 16 ottelua. Kesällä 2008, hän siirtyi vakituisesti Athletic Bilbaoon.


title: Armando Riveiro

text: 15. maaliskuuta 2008 vierasottelussa Real Betisiä vastaan, yksi Betis-kannattajista heitti katsomosta pullolla Armandoa päähän, kun ottelua oli jäljellä 20 minuuttia ja Athletic johti sitä 2-1. Armandon päähän jouduttiin neulomaan kuusi tikkiä. Myöhemmin Espanjan jalkapalloliitto päätti, että ottelun viimeisiä 20 minuuttia ei pelata ja täten Athletic voittaa ottelun 2-1.


title: Armando Riveiro

text: Kauden 2009–2010 jälkeen hän päätti pelaajauransa.


title: Gino Marchetti

text: Gino John Marchetti (s. 2. tammikuuta 1927) on entinen yhdysvaltalainen amerikkalaisen jalkapallon pelaaja. Hänen ammattilaisseuroinaan olivat Dallas Texans (1952) ja Baltimore Colts (1953–1966). Hän pääsi Pro Football Hall of Fameen 1972.


title: Jack Butler

text: John Bradshaw ”Jack” Butler (12. marraskuuta 1927 Pittsburgh, Pennsylvania – 11. toukokuuta 2013 Pittsburgh, Pennsylvania) oli yhdysvaltalainen amerikkalaisen jalkapallon pelaaja. Hänen ammattilaisseuranaan oli Pittsburgh Steelers vuosina 1951–1959. Hän osallistui Pro Bowliin neljästi, vuosina 1956–1959.


title: Jack Butler

text: Butler valittiin National Football Leaguen 1950-luvun vuosikymmenjoukkueeseen (All-Decade Team). Vuonna 2012 hänet valittiin Pro Football Hall of Famen jäseneksi.


title: KISS In Concert

text: KISS In Concert on yhdysvaltalaisen hard rock -yhtye Kissin livekokoelma, joka julkaistiin vuonna 2008. Kappaleita on äänitetty viidessä eri konserttipaikassa: kappaleet 3, 6, 9, 12 ja 13 1976 Detroitissa Destroyerin kiertueella, kappaleet 4, 10, 11, 13, 15 ja 16 1997 Reunion Tourin aikana, kappaleet 1, 7 ja 14 1999 Psycho Circus World Tourin aikana sekä kappaleet 2, 5 ja 8 -kiertueen aikana.


title: Roch Bolduc

text: Roch Bolduc O.C., CQ (s. 10. syyskuuta 1928) on kanadalainen poliitikko. Hän syntyi Québecin provinssissa ja valmistui siellä Lavalin yliopistosta. Hän istui vuosina 1988–2003 Kanadan senaatissa progressiivis–konservatiivisen puolueen edustajana. Hänestä tehtiin vuonna 1984 Kanadan ritarikunnan upseeri ja vuonna 1998 Québecin kansallisen ritarikunnan ritari.


title: Roch Bolduc

text: Hän on naimisissa Gisèle Lacroixin kanssa vuodesta 1954 lähtien. Heillä on neljä lasta: Louise, Jacques, André and Richard.


title: Salon kaupunginkirjasto

text:
Salon kaupunginkirjasto on Salossa sijaitseva vuonna 1902 perustettu kirjasto.. Ensimmäinen kirjasto sijaitsi yläkansakoulussa, josta 1922 kirjasto siirtyi Tehdaskatu 4:ään ja myöhemmin sieltä siirtyi Cavenin talon piharakennukseen, joka sijaitsi nykyisessä torin paikoitusympyrässä. 1939 kirjasto muutti Raatihuoneenkatu 4:ään josta saatiin käyttöön osa rakennusta. 1963 saatiin kirjaston käyttöön koko rakennus.
1968 kirjasto sai ensimmäisen kirjastoauton käyttöönsä. Salon kauppalasta tuli kaupunki vuonna 1960, ja vuoden 1959 loppuun kirjaston nimi oli "Salon kauppalankirjasto".


title: Salon kaupunginkirjasto

text: Uusi kirjastorakennus valmistui 1986 ja sen suunnitteli silloinen kaupunginarkkitehti Lauri Hollmen, 2004 valmistui kirjaston laajennusosa.


title: Alfons Bērziņš

text: Alfons Bērziņš (9. marraskuuta 1916 Riika – 16. marraskuuta 1987 Riika) oli latvialainen pikaluistelija. Bērziņš on maansa kaikkien aikojen menestyksekkäin pikaluistelija.


title: Alfons Bērziņš

text: Alfons Bērziņš aloitti uehilu-uransa 16-vuotiaana. Kansainvälisillä areenoilla hän esiintyi ensi kerran Oslon vuoden 1936 MM-kisoissa, joissa sijoitus yhetispisteissä oli kahdeksas. Hän osallistui vuonna 1936 Garmisch-Partenkirchenin talvolympialaisiin, mutta hän ei saavuttanut vielä huippusijoituksia. Hän luisteli olympialaisissa kaikki matkat sijoitusten ollessa 500 metrillä 14., 1 500 ja 5 000 metrillä 18. ja 10 000 metrillä 19.


title: Alfons Bērziņš

text:
Parempaa oli kuitenkin tulossa. Vuoden 1937 MM-kisoissa sijoitus oli 9. ja vuonna 1938 jo 4. Vuoden 1938 EM-kisoissa Oslossa sijoitus oli vaatimaton 12. Mutta kaksi seuraavaa vuotta toivat sitten menestystä. Tosin käynnistyvä maailmansota rajoitti kansainvälisiä kilpailuja.
Hän voitti yleisluistelun Euroopan-mestaruuden vuonna 1939 kotijäällään Riiassa. Samana vuonna hän saavutti hopeaa yleisluistelun maailmanmestaruuskisoissa Helsingissä Suomen Birger Waseniuksen voittaessa. Sotatalvena 1940 MM-kisat järjestettiin epävirallisina Oslon Bislett-stadionilla. Näissä kisoissa Bērziņš voitti mestaruuden. ,


title: Alfons Bērziņš

text: Neuvostoliiton miehitettyä Latvian vuonna 1940 Bērziņš liittyi Latvian itsenäisyysrintamaan. Saksan valloitettua Latvian Bērziņš liittyi latvialaisista muodostettuun SS:n Latvialaislegioonaan. Neuvostoliiton vallattua maailmansodan loppuvaiheessa takaisin Bērziņš joutui kymmeneksi vuodeksi (1945–1955) pakkotyöhön gulagleirille Siperiaan. Sieltä palattuaan vuonna 1955 hän toimi urheiluvalmentajana. Hän valmensi mm. latvialaista Neuvostoliittoa edustanutta 1960-luvun lopun huippunaisluistelijaa Lāsma Kaunistea.


title: Alfons Bērziņš

text: Berzins oli ennen sotaa naimisissa latvialaisen ajan huippu-urheilijan, alppihiihtäjä-voimistelijan, Mirdza Martinsonin kanssa, joka pakeni maailmansodan loppuvaiheesta Latviasta Norjan kautta Yhdysvaltoihin.


title: Louis Archambault

text: Louis Archambault O.C. (4. huhtikuuta 1915 Montreal, Quebec – 27. tammikuuta 2003 Montreal, Quebec) oli kanadalainen kuvanveistäjä. Hän syntyi ja opiskeli Montréalissa, Québecissä. Hän sai uransa aikana useita tunnustuksia, kuten Centennial Medalin vuonna 1967, ja hänestä tehtiin Order of Canadan upseeri 1968.


title: Luha

text: Luha voi tarkoittaa:


title: Vik

text: Vik voi tarkoittaa seuraavia asioita:


title: Krogerus

text: Krogerus on muun muassa seuraavien henkilöiden sukunimi:


title: Frank Odoi

text: Frank Odoi (1948 Accra, Ghana – 21. huhtikuuta 2012 Nairobi, Kenia) oli tunnetuimpia afrikkalaisia sarjakuvapiirtäjiä. Odoi syntyi ja varttui Ghanassa, mutta aikuisiällään hän muutti Nairobiin, Keniaan.


title: Frank Odoi

text: Odoi teki sarjakuvia ja pilapiirroksia moniin sanomalehtiin. Hän teki myös paljon valistavia sarjakuvia. Odoin sarjakuvien aiheet olivat monesti moraalisesti kantaa ottavia.


title: Frank Odoi

text: Odoi kuoli minibussionnettomuudessa Nairobissa.


title: Alberto Ruiz-Gallardón

text: Alberto Ruiz-Gallardón Jiménez (s. 11. joulukuuta 1958 Madrid) on espanjalainen poliitikko, joka edustaa Kansanpuoluetta. Ruiz-Gallardón toimi Madridin pormestarina vuosina 2003–2011. Lisäksi hän toimi Madridin itsehallintoalueen presidenttinä vuodesta 1995 vuoteen 2003 asti. Joulukuussa 2011 Ruiz-Gallardón nimitettiin Espanjan oikeusministeriksi, ja toimi tehtävässä vuoteen 2014 asti.


title: Filip Häyrynen

text: Filip Häyrynen on espoolainen kuoronjohtaja ja rehtori. Filip Häyrynen on varttunut kuoromusiikin parissa Cantores Minores -poikakuorossa. Opettaja- ja kuoronjohdonopintojen myötä hän työskenteli kymmenen vuoden ajan Cantores Minores -musiikkiopistossa muun muassa opettajana sekä poikakuoron varajohtajana. Hän toimi myös perustamiensa CM Ensemblen ja CM-vokaaliyhtyeen taiteellisena johtajana vuoteen 2006 saakka.


title: Filip Häyrynen

text: Häyrynen on esiintynyt eri kokoonpanojen kanssa kotimaassa ja ulkomailla, muun muassa Japanissa ja Yhdysvalloissa. Hän on tehnyt yhteistyötä merkittävien suomalaisten muusikoiden, säveltäjien ja sovittajien kanssa.


title: Filip Häyrynen

text: Filip Häyrynen on toiminut kuoronjohtajana Keski-Uudenmaan alueella ja on johtanut muun muassa Tuusulan mieslaulajia ja Tuuslaulajat-sekakuoroa. Tällä hetkellä hän toimii Järvenpään mieslaulajien taiteellisena johtajana.


title: Filip Häyrynen

text: Filip Häyryselle on myönnetty Sulasolin Nuorten kuoroliiton kultainen ansiomerkki vuonna 2002, Cantores Minores -poikakuoron Heinz Hofmann -mitali vuonna 2007 sekä mieskuoroliiton ansiomerkki vuonna 2011.


title: Unen maa

text: Unen maa on Olympia-orkesterin Pekka Strengin demojen pohjalta sovittama albumi.


title: Unen maa

text: Albumi debytoi Suomen virallisen listan kahdeksannella sijalla, ja pysyi listalla yhteensä viisi viikkoa.


title: Unen maa

text:
Strengin henkilökohtainen ystävä, säveltäjä Jukka Ruohomäki, kommentoi levyä Kalevan PeTo-liitteessä:
""Pekka ei olisi ikinä antanut lähteä tekemään tuollaista! Hän oli hyvin tarkka musiikin suhteen ja tiesi selvästi mitä halusi. En käsitä miksi levy tehtiin noin, biisit olivat oikeasti luonnoksia ja ne olisi voitu myös julkaista sellaisinaan. Tekijät ovat varmaan tarkoittaneet hyvää, mutta mielestäni lopputulos on kyllä ihmeellinen.""


title: Tridacna squamosa

text: Tridacna squamosa on jättiläissimpukkalaji. Se elää luonnossa trooppisella Indopasifisella merialueella, ja sitä pidetään myös riutta-akvaarioissa.


title: Tridacna squamosa

text:
"Tridacna squamosa" kasvaa halkaisijaltaan korkeintaan 40 cm pitkäksi. Sillä on voimakkaasti poimullinen, suurten lehtimäisten suomujen peittämä kaksiosainen kuori. Kuoren välistä työntyy esille hyllyvä lihasmassa eli "vaippa", jonka keskellä törröttää putkimainen suuosa. Vaippa on yleensä väreiltään ruskeansävyinen: tummanruskealla pohjalla on kullanruskeita tai kellertäviä aaltomaisia juovia. Myös sini- tai viherpilkkuisia yksilöitä esiintyy. Squamosa- lajin voi sekoittaa Tridacna maximaan; varmin lajituntomerkki ovat squamosan kuoren ulkopinnalla olevat suuret suomut.
Kuoren saranapuolella on aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan.


title: Tridacna squamosa

text: Jättiläissimpukoiden elimistössä elää symbioottisia "Zooxanthellae"-leviä. Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.


title: Tridacna squamosa

text: Tätä simpukkalajia tavataan Punaiseltamereltä Itä-Afrikasta Polynesiaan ulottuvalla alueella. Havaijin ympäristössä on istutettu kanta. "Tridacna squamosa" viihtyy hiekkapohjalla 15-20 metrin syvyydessä.


title: Tridacna squamosa

text: Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen signaalikemikaaleja, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat kemikaalit.


title: Tridacna squamosa

text: Symbioottiset levät tuottavat suuren osan simpukan tarvitsemasta ravinnosta. Se hankkii ravintoa myös suodattamalla vedestä planktonia suuaukkonsa avulla. Lämpötilan tulisi olla 22–25 ºC, suolapitoisuudesta kertovan ominaispainon 1,020–1,025 ja pH 8,1–8,4. Sopiva kalsiumin määrä on 400–480 mg/litra ja karbonaattikovuus 7–12 dH. Myös strontiumin ja jodin saannista on huolehdittava.


title: Tridacna squamosa

text: "Tridacna squamosa" elää usein "Acropora"-kivikorallien joukossa. Sen kuoren suomujen suojissa elää pikkueläimiä kuten rapuja ja toisia simpukoita.


title: Janne Seppänen

text: Janne Seppänen on Tampereen yliopiston tiedotusopin professori alanaan visuaalinen journalismi. Yhteiskuntatieteiden tohtori Seppänen on työskentellyt aiemmin visuaalisen kulttuurin teorian professorina Taideteollisen korkeakoulun Porin taiteen ja median osastossa. Seppänen on tutkinut muun muassa erilaisia mediakuvastoja, journalismin visuaalisuutta ja visuaalista kulttuuria.


title: Harri Aho

text: Harri Aho (s. 11. maaliskuuta 1968 Oulu) on entinen suomalainen jääkiekkoilija, pelipaikaltaan puolustaja. Aho on Kemin Lämärien ja Oulun Kärppien kasvatti. Aho oli puolustajaksi hyvä maalintekijä, sillä hän teki urallaan 112 maalia ja antoi 246 maaliin johtanutta syöttöä. Nykyisin Aho toimi vuoteen 2009 Oulun Kärpät 46 ry:n toiminnanjohtajana, kunnes hänestä tuli Oulun Kärpät Oy:n urheilutoimenjohtaja. Aho korvaa toimessaan maalivahtivalmentajaksi kokonaan siirtyneen Ari Hillin. Hilli toimi ennen sekä maalivahtivalmentaja että urheilutoimenjohtajana. Harri Ahon poika Sebastian Aho on Carolina Hurricanesin ja Suomen jääkiekkomaajoukkueen pelaaja.


title: Sebastian Vuorela

text: Sebastian "Stuba" Olavi Vuorela (ent. Kuula, s. 10. lokakuuta 1978) on kuvitteellinen hahmo televisiosarjassa "Salatut elämät". Hänen ensiesiintymisensä nähtiin vuonna 2007 ja poistuttuaan hän palasi sarjaan 14. tammikuuta 2009. Hahmo oli hetken poissa sarjasta myös marraskuusta 2010 huhtikuuhun 2011, sillä hän oli lavastanut oman kuolemansa ja pysytteli sen takia piilossa. Hän jätti sarjan syksyllä 2017 muuttaessaan pois Helsingistä poikansa Oliverin kanssa. Sebastian teki paluun takaumassa 12.10.2018 esitetyssä jaksossa, jossa selvisi Sebastianin auttaneen Sergeitä lavastamaan tämän kuoleman. Hahmo on myös tunnettu runsaasta kiroilustaan.


title: Sebastian Vuorela

text: Aiemmin Sebastiania esitti Riku Korhonen, mutta Sebastianin palatessa sarjaan 2009 näyttelijäksi vaihtui Jarkko Nyman. Helenan puhuessa Stuban kanssa puhelimessa vuonna 2008 tämän äänenä kuultiin Risto Vuorela.


title: Sebastian Vuorela

text: Sebastian Vuorela on yksi Helena Kuulan kolmesta pojasta. Hänen rikoksista tuomittu ja nykyään vankilassa istuva veljensä Sergei oli hänelle hyvin läheinen ja he päätyivät myös tekemään rikoksia yhdessä. Sebastianilla on myös kaksoiveli Antti Polvijärvi, jonka kanssa hän ei juurikaan ole tekemisissä. Kun Sebastian vapautui vankilasta vuonna 2009 vaihtoi hän sukunimensä Vuorelaksi, joka on Helenan tyttönimi. Sebastian seurusteli hetken aikaa Niina Kanervan kanssa, kunnes selvisi, että Sebastianin kuolleeksi luultu isä Igor Kuula onkin elossa ja on myös Niinan isä, Olavi Kanerva. Sebastian antoi lopulta isälleen anteeksi vuosien salailun ja hyvästeli Turkuun muuttaneet Niinan ja myöhemmin vankilaan joutuneen Olavin.


title: Sebastian Vuorela

text: Sebastianilla on kaksi lasta, edesmennyt Elias Vikstedt ja tämän pikkuveli Oliver Vuorela. Hänen suurimpia rakkauksiaan sarjassa ovat olleet Eliaksen äiti Cindy Rintala, Oliverin äiti Isabella Holm sekä edesmennyt Maria Mustonen, jonka tyttärelle Iidalle hän oli isäpuolen roolissa pitkään Marian kuoleman jälkeenkin.


title: Sebastian Vuorela

text: Sebastian tunnettiin sarjassa vuonna 2007 nimellä Stuba, hän toimi pomona autovarkauksia tekeville rikollisille, joihin kuuluivat myös jonkin aikaa Kari Taalasmaa ja Romeo Aro. Stuba joutui tekojensa seurauksena vankilaan ja aloitti välittömästi vankilasta päästyään työt kuntosali Kehotuksessa.


title: Sebastian Vuorela

text: Myöhemmin hän työskenteli muun muassa Talotaikureissa ja sittemmin osti Amadeus-nimisen kuntosalin. Sittemmin hän omisti myös osan majatalo Amandasta, josta kuitenkin luopui muutettuaan ulkomaille syksyllä 2017.


title: Sebastian Vuorela

text: Sebastian saapui sarjaan ollessaan Kari Taalasmaan ja Romeo Aron pomo autovarkauksissa ja tällöin hänet tunnettiin sarjassa ainoastaan nimellä Stuba. Hän joutui vankilaan Karin ilmiannon seurauksena, mutta pääsi karkaamaan vankilasta ja uhkaili Romeota ensin puhelimitse ja sitten aseella. Myöhemmin huumeita ottanut Sebastian ampui hänet saavuttanutta poliisia, Tuomo Tervajokea, olkapäähän. Tuomo lähti juoksemaan Stuban perään ja tämä uhkaili poliisia aseella. Tilanne päättyi lopulta kiinniottoon ja Stuba päätyi lopullisesti vankilaan.


title: Sebastian Vuorela

text: Palattuaan vankilasta Sebastian ei halunnut enää itseään kutsuttavan Stubaksi. Hän ilmoitti parantaneensa tapansa ja aloittikin työt KeHoTus-kuntosalilla. Hän myös piti suurena virheenä autovarkaustoimintaa, johon oli osallistunut. Rehellisen työnsä sivussa hän päätyi kuitenkin myymään steroideja. Kuntosalilla käymisestä innostunut Joonatan Sievinen oli yksi hänen suurimmista asiakkaistaan niin kuntosalilla kuin steroidikaupoissakin. Sebastian iski myös silmänsä Joonatan silloiseen tyttöystävään, Juulia Autioon, mutta kiinnostus jäi lopulta yhden illan jutuksi.


title: Sebastian Vuorela

text: Myöhemmin hän päätti jättää steroidikaupat taakseen ja iski silmänsä Niina Kanervaan. Niina ja Sebastian ystävystyivät ja pian ystävyys syveni ihastukseksi myös Niinan puolelta. Niinan isän vastusteli parin yhdessäoloa ja lopulta sille selvisikin järkevä syy. Niinan vaivuttua koomaan Kentaurin räjähdyksen seurauksena, Sebastianille paljastui, että he ovat keskenään sisaruksia ja heillä on sama isä eli Igor Kuula, jonka Niina tosin tunsi nimellä Olavi Kanerva. Sebastian ei ollut tavannut elämästään kadonnutta isäänsä vuosiin ja välit tulehtuivat entisestään, kun totuus paljastui. Ystävyys Niinan kanssa säilyi ja myös välit Olaviin paranivat.


title: Sebastian Vuorela

text: Sebastian alkoi seurustelemaan uuden velipuolensa Karin ex-naisystävän Isabella Holmin kanssa. Alun perin suhteen oli tarkoitus jäädä yhden illan jutuksi, mutta kaksikko rakastui toden teolla toisiinsa. Sebastianilla ja Isabellalla meni hyvin siihen asti, kunnes


title: Sebastian Vuorela

text: Sebastianin ja Isabellan muuttaessa avoliittoon ja eläessä onnellisina yhdessä, kuvioihin saapui Jardin Day Span uusi työntekijä Cindy Rintala, joka paljastui Sebastianin entiseksi kihlatuksi Ritvaksi. Sebastian ja Cindy olivat olleet kihloissa, mutta erosivat Sebastianin joutuessa vankilaan. Sebastian ja Cindy vakuuttelivat, ettei heidän välillään ole enää mitään, mutta mustasukkainen Isabella palkkasi yksityisetsivän seuraamaan Sebastiania, joka sai tietää Isabellan touhuista. Hän käski etsivää hävittämään kaikki tiedot hänen ja Cindyn menneisyydestä. Isabellalle etsivä kertoi, ettei Sebastianin ja Cindyn välillä ole mitään. Sebastian ystävystyi nopeasti myös Cindyn uuden avopuolison, Tuukka Aaltosen kanssa. Myöhemmin paljastui, että Sebastianilla ja Cindyllä on yhteinen lapsi, Elias Vikstedt, jonka Cindy oli antanut adoptoitavaksi Sebastianin ollessa vankilassa.


title: Sebastian Vuorela

text: Myöhemmin Sebastian ajautui sanaharkkaan Talotaikureiden huoltamassa kiinteistössä asuvan näsäviisaan noin 10-vuotiaan pojan kanssa. Pian heistä tuli kuitenkin ystäviä. Myöhemmin selvisi, että poika on Cindyn ja Sebastianin adoptioon annettu lapsi, johon Sebastianin tapaaman pojan nimi ja ikä täsmäsivät. Sebastian oli pakko kertoa myös Isabellalle pojastaan ja pari päätti erota, kun Sebastianin paljastuksen jälkeen hän sai tietää Isabellan olevan syyllinen Helenan kaappaukseen ja huumausyritykseen. Surullinen Isabella kosti asian Sebastianille tappamalla tämän lemmikkikäärmeen Ritvan ja teettämällä siitä vyön.


title: Sebastian Vuorela

text: Sebastian ja Elias ystävystyivät, mutta vain toinen heistä tiesi olevansa toiselle sukua. Sebastian nähtiin usein Eliaksen kanssa ja tämä myös osti Eliakselle lahjoja, mistä Pihlajakadun asukkaat huolestuivat ja Sebastiania syytettiin jopa poliisien toimesta lapsen hyväksikäytöstä. Tämän kautta myös Eliaksen adoptioäiti Meri Vikstedt ja Sebastian tapasivat ensimmäistä kertaa. Sebastian päätti kertoa Eliaksesta äidilleen, ja sekä tämä että Cindy kävivät Merin juttusilla. Lopulta nainen uskoi Sebastianin olevan Eliaksen biologinen isä ja perui nostamansa syytteet, mutta kielsi Sebastiania lähestymästä poikaa enää koskaan. Sittemmin myös Elias tajusi Sebastianin olevan hänen isänsä ja sai tähän varmistuksen mieheltä itseltään. Meri puolestaan ilmoitti Sebastianille muuttavansa Eliaksen kanssa Brysseliin. Elias lähti ja se mursi Sebastianin sydämen.


title: Sebastian Vuorela

text: Myöhemmin Sebastianista tuli yksi Talotaikureiden osakkaista ja joutui tekemään yhteistyötä kahden uuden Talotaikurin, Esa Leivon ja Kimmo Kylmälän kanssa. Miehet olivat hänen vanhoja vankilatuttujaan. Kolmikko päätyi ryöstämään Elsa Toivion arvokkaan ikonin. Kolmikon yllätti Helena, jonka Sebastian löi vahingossa tajuttomaksi. Sen seurauksena hän päätti jälleen kerran jättää rikollisuudet taakseen. Hänen mielensä muuttui, kun hän sai tietää heidän olleen Korppi-nimisen rikollispomon kätyreitä. Korppi antoi Sebastianille kirjeen, jossa oli Eliaksen kuva ja kaksi klovnia. Sebastianin, Esan ja Kimmon tehtävänä oli ryöstää pitkään tyhjillään ollut konttori. Sebastian ilmoitti nimettömänä poliisille ryöstöstä, minkä seurauksena poliisit saivat Esan ja Kimmon kiinni.


title: Sebastian Vuorela

text: Myös Isabellan ja Sebastianin välit alkoivat jälleen lämmetä, kun Sebastian osoitti mustasukkaisuutta Isabellasta nähtyään tämän ex-miehensä Jarkon seurassa, ja pari päätyi toistensa käsivarsille. Onnea ei kuitenkaan kestänyt kauaa, sillä Korpin uhkailut varjostivat Sebastianin elämää. Hän oli valmistautumassa Pihlajakadun 100-vuotisjuhliin, kunnes Eliaksen kanssa kuvassa olleet klovnit tulivat hänen kotiinsa ja lauloivat hänelle Korpin uhkausviestin lastenlaulun muodossa. Kuultuaan tappouhkauksesta Helena hankki Sebastianille moottoriveneen, jolla mies pääsisi pakoon. Juuri Sebastianin lähdettyä Korpin kätyrit riensivät rannalle pistoolien kanssa ja ampuivat kohti pakenevaa Sebastiania. Sebastianin vene räjähti ja miehen oletettiin kuolleen.


title: Sebastian Vuorela

text: Helena kertoi Sepolle Sebastianin kuolleen veneonnettomuudessa. Hän kielsi soittamasta poliisille, koska Korpin kätyrit olivat uhanneet siinä tapauksessa tappavansa Sepon. Helena ilmoitti Sebastianin kuolemasta myös Isabellalle, joka murtui täysin. Helena, Seppo, Isabella ja Ismo Laitela päättivät järjestää pienen muistotilaisuuden meren rannalla. Heidän tietämättään Sebastian tarkkaili heitä lähistöltä. Pian muistotilaisuuden jälkeen Helena tapasi Sebastianin ja kertoi, että kaikki uskovat hänen kuolleen. Veneonnettomuus oli siis lavastettu kuolema, jotta Korppi lopettaisi Sebastianin vainoamisen. Korppi putosi talon katolta Helenan kanssa käydyn kamppailun seurauksena ja menehtyi, minkä jälkeen Sebastian ei ollut enää uhattuna. Sebastian itse ei koskaan tavannut Korppia, vaikka tämä uhkailikin häntä.


title: Sebastian Vuorela

text: Sebastianin valekuoleman jälkeen Isabellalle sai tietää olevansa raskaana. Toisaalla valekuoleman jälkeen uuden elämän aloittanut Sebastian oli saanut työpaikan yövartijana Lintukodossa. Hän esiintyi Sami Hietalana ja alkoi pian seurustelemaan Lintukodon omistajan, Maria Mustosen kanssa. Sebastian kuuli huhuja siitä, että Korppi olisi jälleen hänen perässään ja hän jätti Marian kertoen, että hänen on menneisyytensä takia pakko paeta. Pakomatkalla samalle risteilylle osuivat Sergei ja Isabella ja Sebastian tajusi Sergein seurustelevan tätä nykyä Isabellan kanssa ja sai myös tietää Isabellan raskaudesta, muttei ymmärtänyt lapsen olevan hänen. Kuultuaan Korpin kuolleen Sebastian palasi Marian luo ja paljasti, ettei ole Sami vaan Sebastian. Maria antoi valheet anteeksi ja kannusti miestä tapaamaan äitinsä. Pihlajakadulla Isabella odotti innokkaana Sergeitä ja järkyttyi, kun ovella olikin Helenaa tapaamaan tullut Sebastian, jonka Isabella luuli kuolleen. Myöhemmin Isabella sai kuulla lisää järkyttävää tietoa, kun Sebastian kertoi rakastavansa Mariaa.


title: Sebastian Vuorela

text: Myöhemmin Sebastian ja Maria menivät naimisiin. Hääyönä Marian tytär Iida soitti äidilleen, että Taalasmailla olleet nuorisojuhlat ovat riistäytyneet käsistä. Maria lähti ajamaan kohti Pihlajakatua, muttei koskaan päässyt perille. Kun aamullakaan Mariaa ei kuulunut takaisin, alkoi Sebastian huolestumaan vaimostaan. Sebastian lähti Helenan, Sergein ja Alexanderin kanssa kohti kotia, kunnes he huomasivat tien varressa Marian auton hylättynä. Puhjennutta rengasta vaihtamaan pysähtyneelle Marialle oli sattunut onnettomuus ja Sebastian löysi hänet tajuttomana tienvarresta. Pitkän kooman jälkeen Marian epätoivoinen hoito päätettiin keskeyttää. Seppo luuli ajaneensa hääyönä Marian päälle, mutta Helena sai tietää yliajajan olleen Isabella. Sebastian suri Marian kuolemaa ja saatuaan selville, että Isabella ajoi Marian yli, hän halusi kostaa.


title: Sebastian Vuorela

text: Sittemmin Sebastianin ja Isabellan lapsi on Ossi Junior Puolakka, jota Jenni Vainion salaa suorittaman vauvanvaihdoksen takia kasvattivat aluksi Ossi Puolakka ja Cindy Rintala. Ossin ja Cindyn oikea poika, Sebastianin ja Isabellan kasvattama Alexander kuoli pian syntymänsä jälkeen vakavaan sydänsairauteen. Sebastian joutui ankaran surun valtaan menetettyään niin poikansa kuin vaimonsa auto-onnettomuuteen joutuneen Maria Mustosen.


title: Sebastian Vuorela

text: Pian Alexanderin kuoleman jälkeen Elias palasi Brysselistä Pihlajakadulle. Jäätyään Taalasmaille asumaan Elias sai yhdessä Onni ”Tale” Taalasmaan, Iida Mustosen ja Janne Haukkalan kanssa selville, että Sebastianilla on kadonnut kaksosveli, jonka Igor Kuulan viholliset kidnappasivat synnytyslaitokselta panttivangiksi. Nuorten lisäksi asiasta tietävät vain Seppo ja Helena. Nuoret päättivät ottaa selvää kadonneen kaksosen kohtalosta, mutta tutkinta ei tuottanut tulosta.


title: Sebastian Vuorela

text: Marian hautajaisten vastaisena iltana humaltuneella Sebastianilla oli kuitenkin yhden illan juttu Isabellan kanssa. Surun jälkeen seurasi ilon aihetta, kun Sebastian täytti 33 vuotta ja perhe järjesti hänelle juhlat. Kenenkään tietämättä samaan aikaan myös Antti Polvijärvi juhli omia 33-vuotispäiviään. Lopulta selvisi, että Antti ja Sebastian ovat kaksoset. Niin Helenalle selvisi, että hänen kadonnut poikansa asuu hänen naapurissaan. Mustasukkainen Sebastian ei pitänyt Antin ja Isabellan seurustelusta. Sebastian alkoi kuitenkin itse seurustella Katariinan kanssa, mutta Sebastianin ja Isabellan välille kehittyi seksisuhde, jota he salasivat kumppaneiltaan. Isabellan silloinen miesystävä ja Sebastianin kaksoisveli Antti jätti Isabellan saatuaan tietää suhteesta ja muutti Haagiin. Myös Katariinalle selvisi Sebastianin petos ja pari erosi. Sebastian oli jo valmis aloittamaan suhteen jälleen Isabellan kanssa, kunnes Isabella paljasti hänelle ajaneensa Marian yli. Sebastian meni tilittämään asiasta Helenalle ja Sepolle, jotka olivat tietäneet asiasta jo kauan. Raivostunut Sebastian nappasi repun selkäänsä ja pyysi taksia viemään hänet kauas Helsingistä. Hän kuitenkin kirjoitti ennen sitä tekstiviestin Suomeen jonkin aikaa sitten palanneelle Eliakselle ja lupasi viestissään palata pian takaisin.


title: Sebastian Vuorela

text: Pian lähtönsä jäikeen Sebastian palasi takaisin ja kosi Isabellaa, jonka kanssa he alkoivat suunnittelemaan häitä. Helena ei ymmärtänyt, miksi Sebastian haluaa naimisiin naisen kanssa, joka tappoi hänen edellisen vaimonsa, mutta Sebastian vakuutti, että rakastaa Isabellaa eikä millään muulla ole väliä. Hääpäivänä Sebastian kuitenkin nöyryytti Isabellaa alttarilla sanomalla ensin ettei tahdo mennä tämän kanssa naimisiin ja kuuluttaa sen jälkeen kaikkien vieraiden kuullen, että Isabella tappoi Marian. Todisteena Sebastianilla on Isabellan tunnustus puhelinvastaajan viestinä, jonka kaikki häävieraat kuulevat. Murtunut Isabella luovutettiin kirkon ulkopuolella poliisille ja hän joutui vankilaan. Isabella pääsi kuitenkin vapaaksi.


title: Sebastian Vuorela

text: Myöhemmin Sebastian ja Isabella saivat tietää OJ:n olevan heidän lapsensa ja saivat lapsensa myös takaisin. OJ:n nimeksi he vaihtoivat nimen Oliver Vuorela. Sebastian ja Isabella muuttivat yhteen ja alkoivat kasvattaa Oliveria yhdessä. Isabella myös yritti saada Sebastiania takaisin itselleen, mutta Sebastian oli asian suhteen vielä epäilevä.


title: Sebastian Vuorela

text: Korpin kuoltua Kuulan perhe joutui Heiskasen vainoamaksi. Paljastui että Heiskanen on Korpin poika, joka tahtoo kostaa äitinsä kuoleman. Heiskanen vakoili perhettä ja lopulta kaappasi Sergein, Pepin ja Helenan sekä Sebastianin ja Isabellan tarkoituksenaan räjäyttää heidät työmaalla. Helena onnistui vapauttamaan läheisensä, ja Heiskasen luultiin kuolleen räjähdyksessä. Kun Helena oli lähdössä Seppo Taalasmaan kanssa tämän voittamalle ulkomaanmatkalle yksityiskoneella, pari huomasi Sergein, Pepin, Sebastianin ja Isabellan olleen vangittuina lentokoneen takaosaan. Heiskanen ilmoitti olevansa elossa ja myrkyttäneensä lentokapteenin. Helena yritti saada koneen hallintaansa, mutta kone syöksyi maahan keskelle Siperiaa. Sebastian, Isabella, Sergei, Peppi ja Helena selvisivät onnettomuudesta ja taistelevat hengestään Venäjän erämaalla ruokaa, Seppoa ja apua etsien. Myöhemmin Heiskanen palasi takaisin ja ilmoitti aikovansa tappaa kaikki Kuulat kostoksi äitinsä Korpin taposta. Hän ampui Sebastiania, joka suojeli Isabellaa luodilta ja lopulta aikoi tappaa kaikki polttamalla heidtä elävältä, mutta suunnitelma kuitenkin epäonnistui Sepon saapuessa kiväärin kanssa paikalle. Sergei löysi Heiskasen satelliittipuhelimen ja Kuulat pääsivät onnellisesti takaisin Suomeen.


title: Sebastian Vuorela

text: Lento-onnettomuuden jälkeen Sebastian ja Isabella alkoivat jälleen elää perhe-elämää Oliverin kanssa. Tilannetta häiritsi kuitenkin Ossi, joka halusi yhä olla Oliverille isä. Hän jopa kaappasi lapsen, mutta reissu päättyi hänen kannaltaan tappiollisesti ja mies muutti pois Helsingistä. Myöhemmin myös Sebastianin toinen poika, Elias muutti hänen ja Isabellan kanssa saman katon alle. Sebastian oli jopa aikeissa kosia Isabellaa, mutta Isabella epäröi, sillä Camilla Mustavaara kiristi häntä uhaten kertoa kaikille, että Isabella oli oikeasti Pirjo Luokkanen, ellei Isabella maksaisi Camillalle miljoonaa euroa. Isabella oli jo lupautunut Sebastianille vaimoksi, mutta joutui muuttamaan pois maasta Camillan kiristämisen takia. Sebastianin ja Isabellan suhde päättyi lopullisesti vuoden 2014 huhtikuussa esitetyssä jaksossa, jossa Isabella lähti pois sarjasta.


title: Sebastian Vuorela

text: Erottuaan Isabellasta Sebastian ja Camilla Mustavaara ajautuivat harrastamaan seksiä. Seksisuhde päättyi Sebastianin kuullessa Camillan olleen syypää Isabellan lähtöön. Camilla poistui Helsingistä ja sillä välin Sebastian iski silmänsä tämän pikkusiskoon Monica Mustavaaraan. Myöhemmin Monica ja Sebastian päätyivät harrastamaan seksiä. He aloittivat suhteen, mutta erosivat. Sebastian ja Monica erosivat, sillä Monica puolusti Sebastianin pojan siepannutta Mariannaa oikeudessa. Camillan palatessa pihlajakadulle auttamaan Monicaa epäonnistuneessa avioliitossa he päätyivät harrastamaan seksiä autoon. Camillan jälleen lähdettyä Monican ja Sebastianin välita alkoivat lämmetä uudelleen ja Sebastian kosi Monicaa, joka vastasi myöntävästi. Sebastian ajautui kuitenkin Monican selän takana sänkyyn Marianna Kurjen kanssa. Tämä oli aiemmin pitänyt Sebastian poikaa Eliasta asunnossaan vankina eikä Sebastian itsekään ymmärtänyt tunteitaan Mariannaa kohtaan. Hän oli aikaisemmin nähnyt jopa eroottisen unen Mariannasta ja pian he päätyivät Café Moosen vessaan harrastamaan seksiä. Heidän välilleen kehittyi seksisuhde, jonka seurauksena Marianna alkoi odottaa lasta Sebastianille, mutta sai keskenmenon, jonka kuitenkin salasi Sebastianilta.


title: Sebastian Vuorela

text: Monican ja Sebastianin kihlaus ehti tässä välissä päättyä, kun Monica sai tietää Sebastianin ja Mariannan salasuhteesta. Kihlaus päättyi, kun Monica sai tietää Sebastianin ja Mariannan salasuhteesta. Marianna ehti kuitenkin ajaa Eliaksen yli autolla ennen kuin poika ehti paljastaa mitään isälleen. Marianna halusi oikean perheen Sebastianin kanssa keskenmenostaan huolimatta, mutta lopulta Sebastian jätti hänet saatuaan tietää keskenmenosta.


title: Sebastian Vuorela

text: Sebastian alkoi seurustella uudemman kerran Camillan kanssa keväällä 2017. Myöhemmin he kuitenkin erosivat. Monica eivätkä Camillan vanhemmat hyväksyneet heidän suhdettaan. Syksyllä 2017 Sebastian päätyi sänkyyn Monican kanssa useamman kerran, mutta pari ei aloittanut vakituista suhdetta. Hän ehti vielä päätyä epämääräiseen seksisuhteeseen edesmenneen vaimonsa Marian tyttären eli oman tytärpuolensa Iida Mustosen kanssa. Iida olisi halunnut kunnon suhteen, mutta Sebastian loukkasi häntä ilmoittamalla, ettei halua mitään vakavaa. Iida lähti pois ja myöhemmin marraskuussa 2017 Sebastian itse muutti ulkomaille Oliverin kanssa.


title: The T-Wayne Show

text: The T-Wayne Show (aiemmin T-Wayne: He Raps, He Sings tai pelkkä T-Wayne) on räppäri Lil Waynen ja R&B-laulaja T-Painin yhteinen mixtape, joka julkaistiin 30. joulukuuta 2008. "Silver & Gold" -kappaleen oli tarkoitus olla T-Painin Thr33 Ringz -albumilla, mutta siitä syntyneen kiistan vuoksi kappale siirtyi kyseiselle mixtapelle. Albumi on "esimakua" T-Painin ja Lil Waynen "He Rap He Sing" -yhteisalbumille,jota ei ole vieläkään julkaistu.


title: Östersund–Jällivaara-rata

text: Östersund–Jällivaara-rata on Ruotsin rataverkkoon kuuluvan Inlandsbanan-radan pohjoisin osuus. Rataosan pituus on 746 kilometriä, ja lukuun ottamatta rataosuutta Östersund–Jamtli se on yksiraiteinen, sähköistämätön eikä sillä ole automaattista junien kulunvalvontaa. Rataosan ylläpidosta ja liikennöinnistä vastaa vuonna 1993 perustettu Inlandsbanan AB.


title: Östersund–Jällivaara-rata

text: Rata avattiin liikenteelle useassa osassa seuraavasti:


title: Östersund–Jällivaara-rata

text: Vastavalmistuneenakaan rataosa ei ollut kovinkaan vilkasliikenteinen. Maantieliikenteen ja henkilöautoilun yleistymistä edeltävänä aikana 1950-luvulla rataosan liikenne oli historiansa vilkkainta. Tämän jälkeen alkoi sekä henkilö- että tavarajunavuorojen vähentyminen rahdin ja matkustajien siirtyessä maanteille. 1970–1980-luvuilla rataosalta lakkautettiin muutamia lyhyitä sivuratoja, samoin kuin osa tavaraliikenteestä Jokimukan eteläpuolelta.


title: Östersund–Jällivaara-rata

text: 1980-luvun lopussa henkilöliikenteen alasajo aloitettiin ja sen lakkautus tapahtui vuonna 1991. Rataosaa uhkasi jopa purkaminen, mutta vuonna 1993 se siirtyi valtiolta Inlandsbanan AB:n omistukseen. Yhtiö liikennöi radalla muutamia tavarajunavuoroja ympäri vuoden sekä kesällä turistisesongin aikaan henkilöjunaliikennettä kiskobussein.


title: The Bird and the Bee

text: The Bird and the Bee on amerikkalainen alternativemusiikkia soittava yhtye. Ensimmäinen single ”Again & Again” julkaistiin elokuussa 2006. Yhtyeen ensimmäinen levy ilmestyi 23. tammikuuta 2007. Yhtyeen musiikki on saanut vaikutteita teknosta, jazzista ja popista.


title: Erich Rudorffer

text: Erich Rudorffer (1. marraskuuta 1917 – 8. huhtikuuta 2016) oli saksalainen lentäjä ja toisen maailmansodan aikainen hävittäjä-ässä. Rudorffer lensi yli 1 000 taistelulentoa ja ampui alas 222 vastustajan lentokonetta, näistä 12 suihkumoottorihävittäjä Messerschmitt Me 262:lla. Rudorfferin pudotussuhteen ollessa 4.50. Hänet ammuttiin alas 16 kertaa, joista hän pelastautui 9 kertaa laskuvarjon avulla. Rudorffer taisteli länsi- ja itärintamalla sekä Pohjois-Afrikassa. Hän osallistui myös Karjalankannaksen suurhyökkäyksen torjuntaan, lento-osasto Kuhlmeyn osana toimineen lentolaivueen, II/JG 54:n, komentajana. Rudorffer oli tunnettu moninkertaisista, toisin sanoen yhden taistelulennon aikana saavutetuista, ilmavoitoista Esimerkiksi 6. marraskuuta 1943 hän ampui yhden taistelulennon aikana alas 13 vastustajan konetta seitsemässätoista minuutissa.


title: Erich Rudorffer

text: Zwochaun kunnassa Saksissa syntyneen Rudorfferin lentäjän ura alkoi Lufthansan palveluksessa vuonna 1936. Toisen maailmansodan sytyttyä syyskuussa 1939, lentokapteeniksi Lufthansalla ylennyt Rudorffer komennettiin Luftwaffen palvelukseen 1. marraskuuta 1939. Hän sai aluksi koulutuksen kaksimoottorisiin pommikoneisiin Liegnitzissä, lentäen muun muassa Junkers Ju 52, Junkers Ju 86 ja Dornier Do 17 -kalustolla, jonka jälkeen hänet koulutettiin kaksimoottorisen hävittäjälentokoneen, Messerschmitt Bf 110:n, ohjaajaksi. Rudorffer komennettiin tammikuussa 1940 vääpeliksi () ylennettynä Messerschmitt Bf 109 E -koneilla varustettuun I/JG 2:een, jonka riveissä hän aloitti taistelulennot taistelun Ranskasta alkaessa.


title: Erich Rudorffer

text: Ensimmäisen ilmavoittonsa hän saavutti 14. toukokuuta 1940, ampuessaan alas Ranskan ilmavoimien Curtiss 75A -koneen Sedanissa. Hävittäjä-ässä -nimitykseen oikeuttavan viidennen ilmavoittonsa Rudorffer saavutti 26. toukokuuta 1940, ampuessaan Calais-Dunkerque'in alueella alas RAF:n Spitfire-koneen. Ranskan antautuessa kesäkuussa 1940 Rudorfferin ilmavoittojen määrä oli noussut yhdeksään.


title: Erich Rudorffer

text: Taistelun Britanniasta alettua heinäkuussa 1940, Rudorfferin yksikkö tukeutui Normandiassa sijainneille lentokentille. Rudorffer ylennettiin taistelun aikana, 2. lokakuuta 1940, vänrikiksi (). Hänelle myönnettiin Rautaristin ritariristi 19 ilmavoiton jälkeen 1. toukokuuta 1941. Kesäkuussa 1941 Rudorffer komennettiin adjutantiksi I/JG 2:een. Heti tämän jälkeen hänet komennettiin 6./JG 2:n lentueenpäälliköksi, jossa tehtävässä hän oli joulukuuhun 1942 asti. Ylennys luutnantiksi (), lentueenpäällikön tehtävää vastaavaan arvoon, tuli 1. lokakuuta 1941.


title: Erich Rudorffer

text: Marraskuussa 1942 majuri Adolf Dickfeldin komentama, Focke-Wulf Fw 190 -koneilla varustettu II/JG 2 siirrettiin Tunisiaan. Joulukuussa 1942 Rudorffer komennettiin laivueen komentajaksi, pakkolaskussa loukkaantuneen Dickfeldin tilalle. Ylennys tehtävää vastaavaan arvoon tuli jälleen myöhemmin, kun Rudorffer ylennettiin kapteeniksi () 1. tammikuuta 1943.


title: Erich Rudorffer

text: Marraskuusta 1942 maaliskuuhun 1943, jolloin laivue palasi Ranskaan, se ampui alas 150 vastustajan konetta, joista Rudorffer ampui itse alas 26. Ranskaan palattuaan laivue varustettiin uudelleen, nyt Messerschmitt Bf 109 G-6 -koneilla.


title: Erich Rudorffer

text:
Kesäkuussa 1943 Rudorffer komennettiin Königsbergin lähistölle muodostamaan JG 54:n neljättä laivuetta, IV/JG 54:ää. Hänet siirrettiin kuitenkin 1. elokuuta 1943 itärintamalle, II/JG 54:n komentajaksi, edellisen komentajan Heinrich Jungin kaaduttua ilmataistelussa 30. heinäkuuta 1943. Majuriksi () 1. marraskuuta 1943 ylennetty Rudorffer toimi II/JG 54:n komentajana tammikuuhun 1945 saakka. 11. huhtikuuta 1944, ammuttuaan siihen mennessä alas 134 vastustajan konetta, Rudorfferin ritariristiin lisättiin tammenlehvät (). Kesällä 1944 laivue, joka oli sijoitettuna Petseriiin, siirtyi Immolaan osana lento-osasto Kuhlmeytä. Rudorffer väitti ampuneensa Suomessa olonsa aikana alas viisi Il-2 -konetta. 15. tammikuuta 1945, sodan lähestyessä loppuaan, Rudorffer sai siirron Valtakunnanpuolustukseen (), Me 262 -hävittäjillä varustetun I/JG 7:n komentajaksi. 26. tammikuuta 1945 Rudorfferin ritariristiin lisättiin miekat (). Rudorfferin komentama suihkuhävittäjälaivue oli sijoitettuna Kaltenkircheniin joulukuusta 1944 huhtikuun alkupuolelle 1945. Tuona aikana lentäessään Rudorffer saavutti 12 ilmavoittoa, joista suurin osa (8) oli nelimoottorisia B-17-koneita. Sodan loppuajan Rudorffer kuului IV/JG 7:ään, joka oli sijoitettu Schleswig-Jagelin lentokentälle Pohjois-Saksaan.
Sodan jälkeen Rudorffer jatkoi liikennelentäjän ammatissaan. Hän työskenteli 1980-luvulla myös Länsi-Saksan ilmailuhallinnon palveluksessa.


title: Richard Crittenden McGregor

text: Richard Crittenden McGregor (24. helmikuuta 1871 Sydney, Australia – 30. joulukuuta 1936 Manila, Filippiinit) oli yhdysvaltalainen lintutieteilijä.


title: Richard Crittenden McGregor

text: McGregorin isä kuoli pojan ollessa vuoden ikäinen. Hänen äitinsä Charlotte Crittenden McGregor oli syntynyt Rochesterissa Yhdysvalloissa vuonna 1841. Äiti ja poika muuttivat Kaliforniaan 1880-luvulla. McGregor meni opiskelemaan Stanfordin yliopistoon Palo Altoon ja valmistui 1898. Hän valmistui filosofiksi, vaikka aloitti opiskelun eläintieteessä. Hän erikoistui tutkimaan peippolintuja ja teki maastotutkimuksia Kalifornian lisäksi Coloradossa, Alaskassa ja Havaijilla. Hän myi 2 500 linnunnahan kokoelmansa, valtaosin peippolintuja, vuonna 1913 Jonathan Dwight Jr:lle. Kokoelma on nykyisin American Museum of Natural Historyssa New Yorkissa.


title: Richard Crittenden McGregor

text: Vuonna 1901 McGregor matkusti Alaskan kautta Manilaan, jossa häntä työllistivät paikalliset tutkijat ja museot. Hän palasi Kaliforniaan vuoden 1905 lopulla tekemään kalatutkimusta, mutta jo helmikuussa 1906 hän matkusti takaisin Manilaan, suorittamaan keskeneräiset ornitologiset työnsä loppuun. Hän jäi Manilaan ja toimi muun muassa Filippiinien tiedekeskuksen (Philippine Bureau of Science) tutkijana ja toimitti "The Philippine Journal of Science" -lehteä. Myöhemmin hän toimi valtion virkamiehenä ja toimiston päällikkönä.


title: Richard Crittenden McGregor

text: McGregor hyväksyttiin American Ornithologists' Unionin jäseneksi vuonna 1907. Vuonna 1920 hän julkaisi teoksen "Index to the Genera of Birds". Kaikkiaan hän kirjoitti noin 137 tieteellistä artikkelia.


title: Richard Crittenden McGregor

text: McGregor nimesi linnuista luzoninpyyjuoksijan ("Turnix worcesteri"), keltakruunukukastajan ("Dicaeum anthonyi") ja karvasiipikyyhkyn ("Ptilinopus merrilli").


title: Sergio Martino

text: Sergio Martino (s. 19. heinäkuuta 1938, Rooma, Italia) on italialainen elokuvaohjaaja, joka tunnetaan varsinkin gialloelokuvistaan. Hän on tehnyt sekä teatterilevityksessä olleita että TV-elokuvia, joista hän on viime vuosina keskittynyt lähinnä jälkimmäisiin. Martino on julkaissut elokuviaan erilaisilla salanimillä, kuten Julian Barry, Martin Dolman, Serge Martin, Christian Plummer ja George Raminto.


title: Sergio Martino

text: Martino on italialaisen elokuvatuottaja Luciano Martinon veli. Veljekset ovat toisinaan tehneet yhteistyötä. Myös heidän isoisänsä Gennaro Righelli oli elokuvaohjaaja. Lucianon vaimo Edwige Fenech näytteli usein Sergion elokuvissa 1970-luvulla. Muita Martinon vakionäyttelijöitä olivat George Hilton, Ivan Rassimon ja Claudio Cassinelli.


title: Sergio Martino

text: Filmografia ei ole täydellinen.


title: I’m with You

text: I’m with You voi tarkoittaa ainakin seuraavia:


title: HMS Neptune (20)

text: HMS Neptune (viirinumero 20) oli Yhdistyneen kuningaskunnan Leander-luokan kevyt risteilijä. "HMS Neptune" rakennettiin Portsmouthin telakalla ja se liitettiin laivastoon 12. helmikuuta 1934. Sodan aikana alus oli pääosan ajasta Uuden-Seelannin Divisioonan (josta vuonna 1941 muodostettiin Uuden-Seelannin kuninkaallinen laivasto) käytössä.


title: HMS Neptune (20)

text: "HMS Neptunen" 4 tuuman tykit vaihdettiin kaksiputkisiin Mk XIX torneihin vuosien 1937. Samoin alukselle asennettiin kevyttä vesikonetta varten katapultti, mutta lentokone vaihdettiin Fairey Seafoxiin vuoden 1937 jälkeen.


title: HMS Neptune (20)

text: Käyttöönoton jälkeen "HMS Neptune" liitettiin Kotilaivastoon, josta se siirrettiin Afrikan asemalle 1937 ja syyskuussa 1939 muodostettuun 6. Risteilijäviirikköön Etelä-Atlantille. "HMS Neptune" valtasi 5. syyskuuta saksalaisen kauppalaivan "Innin" ja 22. lokakuuta "Adolph Woermannin" Ascension saarten edustalla.


title: HMS Neptune (20)

text: Joulukuussa 1939 "HMS Neptune" oli partioimassa Etelä-Atlantilla ja etsimässä saksalaista taskutaistelulaivaa "Admiral Graf Speetä". Alus sai käskyn lähteä Uruguaihin samoin kuin kaikki muut alueella partioineet raskaat yksiköt heti "HMS Exeterin" ja "Admiral Graf Speen" yhteenoton jälkeen. Alus oli vielä matkalla, kun sille saatiin tieto "Admiral Graf Speen" upottamisesta.


title: HMS Neptune (20)

text: "HMS Neptune" saapui Aleksandriaan toukokuussa 1940 liittyäkseen 7. Risteilijäviirikköön. Viirikön osana se osallistui Bardian pommituksiin 21. kesäkuuta.


title: HMS Neptune (20)

text: "HMS Neptune" oli suojaamassa 28. kesäkuuta Maltan saattuetta, kun se sai käskyn osallistua kolmesta italialaisesta hävittäjästä kootun huoltosaattueen pysäyttämiseen (Espero-saattue).


title: HMS Neptune (20)

text: "HMS Neptune" otti osaa Calabrian taisteluun 9. heinäkuuta 1940, minkä kuluessa siihen osui italialaisen kevyen risteilijän "Giuseppe Garibaldin" ampuma kranaatti. Osunut 6 tuuman kranaatti murskasi tiedustelukoneen korjauskelvottomaksi, joten se heitettiin yli laidan.


title: HMS Neptune (20)

text: Calabrian taistelun jälkeen "HMS Neptune" oli valvomassa itäistä Välimerta, jolloin se muun muassa kävi Ateenan lahdella, missä "HMS Neptune" yhdessä "HMAS Sydneyn" kanssa upottivat pienen tankkerin.


title: HMS Neptune (20)

text: Saksalaisten kaappareiden aktiivisuus pakotti siirtämään lisää aluksia niiden torjuntaan. "HMS Neptune" siirrettiin Atlantille ja marraskuussa alus oli Freetownin vesillä etsimässä saksalaista risteilijää "Admiral Scheeriä".


title: HMS Neptune (20)

text: "HMS Neptune" oli huollossa Chathamissa helmikuusta toukokuuhun 1941. Huollon yhteydessä puolen tuuman konekiväärit vaihdettiin kolmeen 2 paunaiseen ilmatorjuntatykkiin sekä asennettiin tutkat tyyppejä 282 (40 millimetrin ilmatorjuntatykkien tulenjohto), 284 (ilmavalvonta) ja 285 (6 tuuman tykkien tulenjohto). Huollon jälkeen alus osallistui "Bismarckin" huoltolaivojen etsintään ja oli osallisena "Gonzenheimin" valtauksessa 4. kesäkuuta. "HMS Neptune" upotti lopulta torpedolla vallatun aluksen.


title: HMS Neptune (20)

text: "HMS Neptune" siirrettiin marraskuussa 1941 Force K:n lippulaivaksi. Force K:n tehtävänä oli häiritä saksalaisten ja italialaisten merenkulkua Euroopasta Afrikkaan.


title: HMS Neptune (20)

text: Force K lähti estämään italialaisen saattueen matkan Tripoliin 18. joulukuuta. "HMS Neptune" johti jonossa olevia aluksia 20. joulukuuta vastaisena yönä osuen kahteen miinaan, jotka olivat osa uutta italialaisten rakentamaa miinakenttää. Myös jonossa olleet risteilijät "HMS Aurora" ja "HMS Penelope" osuivat miinoihin.


title: HMS Neptune (20)

text: "HMS Neptune" osui kolmanteen miinaan yrittäessään poistua miinakentästä. Räjähdys irrotti aluksen propellit ja jätti sen kellumaan paikalleen. Kumpikaan muista risteilijöistä ei kyennyt auttamaan omien vaurioidensa vuoksi.


title: HMS Neptune (20)

text: Hävittäjät "HMS Kandahar" ja "HMS Lively" koettivat lähestyä vaurioitunutta alusta saadakseen sen hinaukseen. "HMS Kandahar" osui miinaan, jolloin "HMS Lively" sai käskyn pysyä loitolla.


title: HMS Neptune (20)

text: "HMS Neptunen" alla räjähti neljäs miina, jolloin se kaatui. Ainoastaan 30 miestä 767:stä pelastui veneisiin.


title: Enzo G. Castellari

text: Enzo G. Castellari (oik. Enzo Girolami, s. 29. heinäkuuta 1938, Rooma, Italia) on italialainen elokuvaohjaaja. Hän on ohjaaja Marino Girolamin poika. Castellari oli 1960-luvulta 1980-luvulle yksi merkittävimpiä italialaisen eksploitaation ohjaajia yhdessä Ruggero Deodaton, Lucio Fulcin ja Sergio Martinon kaltaisten ohjaajien kanssa.


title: Enzo G. Castellari

text: Castellari hankki itselleen 1960-luvulla mainetta ohjaamalla ns. spagetti-länkkäreitä. Hänen lännenelokuvilleen olivat tyypillisiä runsas väkivalta ja tulitaistelut, sekä Sam Peckinpah -tyyppiset hidastukset. Castellarin vuonna 1976 ohjaama "Keoma" mainitaan usein yhtenä genren viimeisistä suurelokuvista. Lännenelokuvien lisäksi Castellari oli yksi italialaisten rikoselokuvien pioneereista, saavuttaen mainetta "High Crimen" (1973) ja "Big Racketin" (1976) kaltaisilla elokuville. Vuosikymmenen lopulla ilmestynyt sota- ja toimintaelokuva "Panssarijunalla helvettiin" oli taloudellinen menestys. Nykyään elokuva tunnetaan myös siitä, että Quentin Tarantino on nimennyt sen suosikkisotaelokuvakseen ja tehnyt sen innoittaman elokuvan, "Kunniattomat paskiaiset".


title: Enzo G. Castellari

text: 1980-luvulle tultaessa italialaisten genre-elokuvien valtavirta siirtyi huomattavasti eksploitatiivisempaan suuntaan. Castellari ohjasi näihin aikoihin kaksi post-apocalypseä uraauurtanutta elokuvaa: "Uudet barbaarit" ja "Bronxin asfalttisoturit", jotka olivat taloudellisia menestyksiä, mutta monien mielestä taiteellisesti alamittaisia. Castellarin "Tappajahai – surffaajien kauhu" johti oikeusjuttuun Universal Picturesin kanssa, jossa Castellaria syytettiin Steven Spielbergin Tappajahain plagioinnista. Castellarin rip off hävisi jutun ja elokuvan levittäminen Yhdysvalloissa kiellettiin.


title: Franz Schall

text: Franz Schall (1. kesäkuuta 1918 Graz, Itävalta-Unkari – 10. huhtikuuta 1945 Parchim) oli saksalainen lentäjä-ässä toisessa maailmansodassa. Hän saavutti lentäjänä 137 ilmavoittoa, ja Schallin pudotussuhde oli 4.01. Hän ansaitsi rautaristin ritariristin ja ensimmäisen ja toisen luokan rautaristit. Hän lensi yli 550 taistelutehtävää sekä länsi- että itärintamalla.


title: Franz Schall

text: 8. marraskuuta 1944 hän tuhosi neljä Mustangia, mutta joutui hyppäämään koneestaan moottoririkon takia. 10. huhtikuuta 1945 Schall ampui alas yhden Mustangin, mutta hänen koneensa joutui tekemään hätälaskun Parchimiin. Hänen koneensa ajautui pakkolaskussa lentokentällä olevaan pommikraatteriin, ja Schall sai surmansa koneensa räjähdyksessä.


title: Ilveskallion vanha metsä

text: Ilveskallion vanha metsä on luonnonsuojelualue, joka sijaitsee Lapinjärven kunnassa, Ingermaninkylässä. Ilveskallio kuuluu Natura 2000-hankkeeseen. Havu-lehtisekametsä sekä havusekametsä ovat Ilveskallion hallitsevat metsätyypit. Aluetta ympäröi Luonnonvarakeskuksen 246 hehtaarin laajuinen kuusen geenireservimetsä. Alueelta on löytynyt useita harvinaisia kovakuoriaislajeja sekä Uudellamaalla harvinaista pikkutervakkoa.


title: Ilveskallion vanha metsä

text: Alueen kivilaji on viborgiitti, joka on syväkivilajien rapakivimuunnos. Ilveskallion lounaisjyrkänteen laelta avautuu laaja näkyvä ympäröiviin metsiin ja viljelyalueelle. Jyrkänteen juurella on pienialainen lehtomaisen kasvillisuuden alue. Ilveskallion vanha metsä kuuluu vanhojen metsien suojeluohjelmaan. Alue on rauhoitettu asetuksella 1993.


title: Heinrich Ehrler

text: Heinrich Ehrler (14. syyskuuta 1917 Oberbalbach - 4. huhtikuuta 1945 Stendal) oli saksalainen lentäjä-ässä toisessa maailmansodassa. Hän liittyi Luftwaffeen vuonna 1940. Ensimmäisen ilmavoittonsa hän saavutti saman vuoden toukokuussa.


title: Heinrich Ehrler

text: Ehrler kuului Norjaan sijoitettuun yksikköön, ja osallistui ilmataisteluihin Norjassa ja Suomessa. Ehrlerin yksikkö taisteli sekä puna-armeijaa että brittejä vastaan. Toisen ilmavoittonsa hän saavutti 19. helmikuuta 1942. 11. heinäkuuta samana vuonna hän saavutti 20. ilmavoittonsa ja hänet ylennettiin luutnantiksi. 4. syyskuuta hän sai rautaristin ritariristin 64. ilmavoitostaan.


title: Heinrich Ehrler

text:
1. kesäkuuta 1943 Ehrler ylennettiin kapteeniksi. 25. toukokuuta 1944 hän saavutti peräti yhdeksän ilmavoittoa päivässä.
Hänellä oli tällöin tilillään 155 ilmavoittoa. 1. elokuuta hänet ylennettiin majuriksi. Hän joutui sotaoikeuteen taistelulaiva Tirpitzin tuhon jälkeen ja joutui luopumaan lentueensa päällikkyydestä. Hän sai kuitenkin jatkaa lentäjänä.


title: Heinrich Ehrler

text: 27. helmikuuta 1945 hänet siirrettiin Saksaan. Hän jatkoi taistelulentäjänä Messerschmitt Me 262 suihkuhävittäjällä ja saavutti kahdeksan ilmavoittoa lisää. Näin hänellä oli yhteensä 208 ilmavoittoa. 4. huhtikuuta 1945 Ehrler pudotti kaksi B17-lentävää linnoitusta. Tämän jälkeen hänen koneestaan loppuivat ammukset ja Ehrler lensi päin kolmatta pommikonetta. Räjähdys tuhosi molemmat koneet ja Ehrler sai surmansa.


title: Ikäpresidentti

text: Ikäpresidentti on valitun yhdistyksen (mm. valtiopäivät) pitkäaikaisin tai iältään vanhin jäsen. Nimitystä käytetään yleensä kunnioittavassa mielessä, johon nimityksen presidentti-osa viittaa. Nimitystä on esimerkiksi käytetty SM-liigan vanhimmasta jääkiekkopelaajasta puhuttaessa.


title: Ikäpresidentti

text: Joissakin tapauksissa ikäpresidentillä voi olla suurempi päätäntävalta tai painavampi sana. Näin arvostetaan iän (mahdollisesti) tuomaa tietoa, taitoa ja kokemusta. Tiainen, Jorma O. (toim). 1983. Tietojätti A-Ö Gummeruksen yksiosainen tietosanakirja. Jyväskylä: Gummerus. ISBN 951-20-2429-2


title: Närvijoki

text: Närvijoki () on kylä Kurikan kaupungissa Etelä-Pohjanmaalla, entisen Jurvan kunnan alueella, Närvi- eli Närpiönjoen varrella.


title: Närvijoki

text:
Museoviranomaisten vahvistaman tiedon mukaan kylästä on löytynyt kaksi pronssikautista hautaa sekä lisäksi kivikautista esineistöä.
Närvijoen kylällä on ollut virvoitusjuomatehdas, joka toimi kylässä 1960-luvun alkuun.


title: Närvijoki

text: Närvijoella kylätoiminta on ollut varsin aktiivista. Kyläyhdistys ylläpitää majoitus- ja virkistysaluetta, joka on käytössä pääosin kesäisin. Alueella sijaitsee maauimala, saunoja, kioski, majoituspaikkoja sekä tanssilava.


title: Sovetskoje šampanskoje

text: Sovetskoje šampanskoje () on kuohuviinibrändi, jonka tuotanto aloitettiin Neuvostoliitossa vuonna 1936.


title: Sovetskoje šampanskoje

text: Samaa nimeä käyttävät useat valmistajat, joten kyseessä on ennemmin tuoteperhe kuin yhden valmistajan merkki. Useimmat Sovetskoje šampanskoje -nimellä myydyt kuohuviinit ovat makeita tai puolimakeita.


title: Sovetskoje šampanskoje

text: Kieltolain kumoamisen jälkeen 1924 Aleksei Rykovin johtama kansankomissaarien neuvosto antoi viinintuottajille määräyksen tuottaa kuohuviini, joka olisi laajimpien kansankerrosten saatavilla. Kemisti Anton Frolov-Bagrejev, joka nimetään neuvostosamppanjan isäksi, kehitti teollisen valmistusmenetelmän, joka vähensi viinin valmistusajan kolmesta vuodesta kuukauteen. Hänet palkittiin saavutuksesta Stalinin palkinnolla vuonna 1942.


title: Sovetskoje šampanskoje

text: Ensimmäiset kuohuviiniä tuottavat tehtaat rakennettiin Rostovin ja Gorkiin. Neuvostoliiton hajottua tehtaat Venäjällä, Valko-Venäjällä ja Ukrainassa sekä Latviassa jatkoivat nimen käyttämistä.


title: Sovetskoje šampanskoje

text:
Venäjällä valtion Sojuzplodoimport sai tuotemerkin haltuunsa vuonna 2004 ja pakotti 25 sitä valmistavaa tehdasta maksamaan lisenssimaksuja.
Latviassa merkkiin sai puolestaan yksinoikeuden Latvijas Balzams.


title: Ajattelun välineet ja maailmat

text: Ajattelun välineet ja maailmat: Kirjoituksia Jaakko Hintikan filosofiasta on filosofi Jaakko Hintikan ajattelulle omistettu kirjoituskokoelma. Teos on tarkoitettu suomenkieliselle lukijalle johdatukseksi runsaasti englanniksi julkaisseen Hintikan ajatteluun. Teos julkaistiin Hintikan täyttäessä 80 vuotta 12. tammikuuta 2009.


title: Kaikki evoluutiosta

text: Kaikki evoluutiosta on Gaudeamuksen julkaisema kokoomateos, joka julkaistiin Tieteen päivillä 2009. Teoksen ovat toimittaneet Ilkka Hanski, Ilkka Niiniluoto ja Ilari Hetemäki. Teos on julkaistu yhteistyössä Tieteellisten seurain valtuuskunnan kanssa.


title: Kaikki evoluutiosta

text: Teos ilmestyi juhlavuonna, jolloin oli kulunut 200 vuotta sitten Charles Darwinin ja 150 vuotta luonnonvalintakäsityksen syntymästä. Teoksen kirjoittajat ovat suomalaisia tutkijoita, jotka käsittelevät luonnon, ihmisen ja kulttuurin kehitystä yleistajuisesti omien alojensa näkökulmista. Teos esittelee evoluution perusasiat ja käsittelee kirjoitusajankohdan tutkimustiedon avulla sellaisia kysymyksiä kuin miten kaikkeus ja elämä ovat syntyneet, mikä on moraalin ja uskonnon alkuperä ja millainen on maapallon ja ihmiskunnan tulevaisuus.


title: Kaikki evoluutiosta

text: Osa I: Evoluutio luonnossaOsa II: Ihmisen ja kulttuurin evoluutioOsa III: TulevaisuusKainalojutut:


title: Neliöaste

text: Neliöaste, merkintä deg² tai (°)², on avaruuskulman yksikkö, jota käytetään tyypillisesti tähdistöjen ja muiden taivaankohteiden koon ilmaisemiseen. Neliöaste ei kuulu SI-järjestelmään. Samaan tapaan kuin aste on π/180 radiaania, neliöaste on (π/180) steradiaania.


title: Neliöaste

text: Täysi avaruuskulma, esimerkiksi koko taivaanpallo on 4π steradiaania ≈ 41 252,96 neliöastetta.


title: Neliöaste

text: Hyvin pienten avaruuskulmien mittana käytetään neliökaariminuuttia (, 1/3600 neliöastetta) ja neliökaarisekuntia (, 1/3600 neliökaariminuuttia).


title: Neliöaste

text: Kuten nimi antaa ymmärtää, neliöastetta voi pitää yhden asteen korkuisen ja yhden asteen levyisen "neliön" rajoittamana pallopinnan osana.


title: Neliöaste

text:
Tarkkaan ottaen pallopinnalle ei sen kaarevuuden vuoksi voi piirtää neliötä. Riittävän pieniä avaruuskulmia voi silti melko tarkasti käsitellä kuten tasokuvioiden pinta-aloja. Esimerkiksi neliöpohjaisen pyramidin avaruuskulma on
formula_1
kun sivutahkojen kulma on "α"; pienillä kulman arvoilla tämä on melko tarkkaan "α" kuten neliön pinta-alan kaavassa. Jos "α" = 1°, on Ω ≈ 0,999 975 neliöastetta eli hyvin lähellä yhtä neliöastetta. Suuremmilla kulmilla ero kuitenkin kasvaa: jos "α" = 10°, on Ω ≈ 99,75 neliöastetta.


title: Neliöaste

text: Samoin pienen ympyränmuotoisen taivaankohteen koko voidaan laskea käyttämällä ympyrän pinta-alan kaavaa "A" = (π/4)·"d", jossa halkaisijaksi "d" asetetaan kohteen kulmaläpimitta.


title: Neliöaste

text: Suurin tähdistö, Vesikäärme, on kooltaan noin 1 300 neliöastetta. Pienin, Etelän risti, on noin 70 neliöastetta.